DIBATTITI TAL-KAMRA TAD-DEPUTATI

(Rapport Uffiċjali u Rivedut)

It-Tlieta, 26 ta' Ġunju 2018

Stampat fl-Uffiċċju tal-Iskrivan

Prezz €2.50

It-Tlieta, 26 ta' Ġunju 2018

Il-Kamra tad-Deputati ltaqgħet fis-Sala tal-Parlament,

il-Belt Valletta, fis-6.04 p.m.

It-Tlieta, 26 ta' Ġunju 2018

Il-Minuti tas-Seduta Nru 135, li saret fis-26 ta' Ġunju, 2018 ġew ikkonfermati.

KUNSENS GĦAL ATTI

L-ISPEAKER (Onor. Anġlu Farrugia): Ninforma lill-Kamra li l-President ta' Malta għoġobha tagħti l-kunsens tagħha għal:

Att Nru XXV tal-2018 - Att tal-2018 dwar il-Professjoni tal-Psikoterapija.

INFORMAZZJONI MILL-ISPEAKER

L-ISPEAKER: Inqiegħed fuq il-Mejda tal-Kamra:

Ir-rapport dwar il-parteċipazzjoni tas-Sedja fil-Commonwealth Parliaments meeting on the revision of benchmarks for democratic legislatures li nżammet f'Wilton Park, l-Ingilterra bejn it-18 u l-20 ta' Ġunju 2018;

Ir-rapport tal-parteċipazzjoni tal-Onor.

Rosianne Cutajar u l-Onor.

Therese Comodini Cachia fil-BIMR Commonwealth Women Parliamentarians' Conference – Women in Parliament: Past, Present and Future, li nżammet f'Londra bejn is-26 u t-28 ta' April 2018.

MISTOQSIJIET – TWEĠIBIET ORALI

KUNSILLI LOKALI – NEFQA F'BINI TA' TOROQ MILL-ĠDID

L-ONOR.

BYRON CAMILLERI staqsa lill-Ministru għall-Ġustizzja, Kultura u Gvern Lokali: Jista' l-Ministru jagħti rendikont tan-nefqa ta' kull kunsill lokali f'Malta u Għawdex f'bini ta' toroq mill-ġdid matul is-snin 2016 u 2017, sena b'sena?

OWEN BONNICI (Ministru għall-Ġustizzja, Kultura u Gvern Lokali): Ngħarraf lill-Onor.

Interpellant li ai termini tal-Att dwar il-Kunsilli Lokali, Artiklu 33 (1) (a), il-Kunsill Lokali għandu l-funzjoni:

"li jipprovdi biex tinżamm fi stat tajjeb u għall-manutenzjoni ta', jew titjib fi, kull triq jew mogħdija, li ma tkunx proprjetà privata.

Iżda l-manutenzjoni għar-rigward ta' xi triq jew mogħdija tinkludi l-kisi jew l-asfaltar tagħha, iżda ma tinkludix ir-rikostruzzjoni tagħha."

Qed inpoġġi fuq il-Mejda tal-Kamra l-informazzjoni kif miġbura mingħand il-kunsilli lokali għas-sena 2016 u 2017 li jiddikjaraw li għamlu x-xogħol ta' bini mill-ġdid ta' toroq.

L-ISPEAKER: L-Onor.

BYRON CAMILLERI: Jien ġenwinament naħseb li hawn xi żball f'din l-informazzjoni għaliex l-ammont ta' toroq li jidher li għamlu l-kunsilli lokali matul l-2016 u l-2017 huwa minimu għall-aħħar, u dan bil-kontra ta' dak li beda jingħad ilbieraħ, speċjalment minn ċerti Membri tal-Oppożizzjoni li qalu li forsi l-kunsilli lokali kellhom jibqgħu jagħmlu dawn it-toroq.

Jidher li ftit sar investiment fit-toroq.

Ladarba issa r-responsabbiltà tat-toroq mill-kunsilli lokali - li ma kienu qed jinvestu xejn fuq it-toroq jew kienu qed jinvestu mill-inqas - se tgħaddi għand il-Gvern ċentrali permezz tal-Aġenzija għal Infrastruttura Malta, kemm hija għaqlija din id-deċiżjoni, li r-responsabbiltà se tkun waħda differenti?

OWEN BONNICI: Jien nikkonferma li t-tweġiba hija korretta imma naqbel mal-Onor.

Byron Camilleri dwar l-osservazzjoni li għamel.

Fil-fatt hawnhekk għandi l-informazzjoni kif mgħoddija lili mid-Direttur tal-Gvernijiet Lokali, bil-firma tiegħu, li taċċerta l-veraċità ta' din l-informazzjoni.

Jien naqbel ma' min jgħid - inkluż l-Onor.

Camilleri - kemm hija għaqlija d-deċiżjoni ta' dan il-Gvern li t-toroq jiġu rikostruwiti mill-Gvern ċentrali, mingħajr ma jneħħi xejn mill-allokazzjoni finanzjarja lill-gvernijiet lokali.

Din hija d-differenza, għaliex, kif għedt ilbieraħ, Gvern preċedenti għażel li jfarrak il-kunsilli lokali billi jagħti l-impressjoni li qiegħed jgħinhom biex jagħmlu t-toroq u jtejbu t-toroq meta fil-fatt kien qiegħed jimlihom bid-dejn.

Min-naħa tagħna, aħna qed nimxu b'mod differenti u qed naslu għal riżultat aħjar mingħajr ma nifflaġellaw il-kunsilli lokali.

L-ISPEAKER: L-Onor.

ROBERT CUTAJAR: Il-Ministru ma jidhirlux li wara 25 sena ta' kunsilli lokali, li l-iskop ewlieni tagħhom kien li tingħata aktar devoluzzjoni tal-poter biex ma jkunx il-Ministru li jiddeċiedi, illum f'għeluq il-25 sena mit-twaqqif tagħhom immarkajna ġurnata sewda u prattikament qegħdin infissru li l-istorja qiegħda terġa' tirrepeti ruħha u l-passat huwa l-mera tal-preżent?

Għal darb'oħra lbieraħ assistejna wkoll ….

L-ISPEAKER: Onor. Cutajar, il-mistoqsija x'inhi?

ROBERT CUTAJAR: Ġej għall-mistoqsija.

Ma jidhirlux il-Ministru li dan huwa pass lura mir-raġuni għalfejn kienu twaqqfu l-kunsilli lokali?

Aħna naqblu li t-toroq għandhom isiru imma għandhom jingħataw lura r-responsabbiltà tal-kunsilli lokali kif kien isir fil-każ tat-toroq il-ġodda.

Barra minn hekk, anke r-responsabbiltà tas-sinjali tat-traffiku u tal-istreet furniture għaddiet ukoll f'idejn l-Aġenzija għal Infrastruttura Malta jiġifieri prattikament kollox se jkun qiegħed jiddeċiedi l-Ministru.

OWEN BONNICI: Jien onestament nibqa' mmeraviljat b'dak li qiegħed jgħid l-Onor.

Mela qed infehmuh li t-triq li kien qabad Gvern preċedenti, b'kull rispett, hija triq li ġiet ipprovata li hija ħażina – dan mhux qed ngħidu jien imma wieħed jista' jara r-rapport tal-Awditur Ġenerali għaliex l-istorja wriet illi li tifqa' l-kunsilli lokali bid-dejn hija triq ħażina – u llum għax dan il-Gvern kellu l-kuraġġ li jwettaq il-wegħda li jagħmel it-toroq kollha ta' pajjiżna hu, nisimgħu lill-Oppożizzjoni tgħid li ma taqbilx!

L-Oppożizzjoni għandha dritt tgħid li ma taqbilx ma' din id-direzzjoni imma jien nassigura lil kulħadd f'din il-Kamra li n-nies hemm barra niżlitilhom tajjeb ħafna l-aħbar li l-Gvern se jkun qiegħed jagħmel it-toroq kollha hu a spejjeż tiegħu, mingħajr ma jneħħi ebda ċenteżmu mill-allokazzjoni lill-kunsilli lokali.

U mhux il-pubbliku biss imma anke l-kunsilliera u s-sindki miż-żewġ naħat tal-Kamra li kellmuni privatament u qaluli li din hija t-triq 'il quddiem għaliex hija triq tajba u għandna nkomplu għaddejjin b'din il-ħidma tagħna.

L-ISPEAKER: L-Onor.

BYRON CAMILLERI: Dan l-aħħar tħabbret miżura sabiex il-kmamar tan-nar igawdu minn finanzjament favur aktar sigurtà.

Fost l-oħrajn, ħadu xi fondi sabiex il-kmamar tan-nar tagħhom ikunu siguri.

Jista' l-Ministru jgħidilna x'fondi huma dawn?

U x'obbligi għandhom issa dawk il-kmamar tan-nar li kienu ħadu dawn il-fondi?

Wara li jkunu ngħataw dawn il-fondi lill-kmamar tan-nar, isiru tfittxijiet u jiġu ċċekkjati dawn l-istess kmamar sabiex naraw li dawn il-fondi ntnefqu verament għar-raġuni li ngħatawlhom?

OWEN BONNICI: Din hija skema ġdida ta' għajnuniet għall-kmamar tan-nar li jaħdmu fuq bażi volontarja li qatt ma kellna qabel.

Huwa tajjeb li nispjegaw x'għamilna, x'qed nagħmlu u x'se nkomplu nagħmlu.

Din hija skema ta' għajnuna ta' assistenza finanzjarja lil dawk il-kmamar tan-nar li ma jaħdmux biex jagħmlu l-flus.

Għandhom dritt jagħmlu l-flus u aħna nbierku lil kull min jgħin fl-attività ekonomika, però aħna mhux fuq dawk il-kmamar qed nitkellmu imma fuq il-kmamar tan-nar li jaħdmu fuq bażi volontarja, normalment biex jgħinu lill-festa tal-lokal.

Issa sintendi kull raħal għandu l-istorja tiegħu għax hawn kmamar li jaħdmu għal festa waħda tal-lokal, hawn kmamar assoċjati ma' festi differenti, hawn kmamar assoċjati ma' każini tal-baned partikolari, hawn kmamar li mhumiex assoċjati ma' każini ta' baned partikolari u hawn kmamar li jaħdmu n-nar għal festi oħrajn barra r-raħal jiġifieri l-permutations ma jispiċċaw qatt u Malta mod u Għawdex mod ieħor.

Għalhekk meta rajna dan kollu ħadna l-parir ta' nies li jifhmu.

Hawnhekk nixtieq nirringrazzja pubblikament lil erba' persuni – hemm aktar imma nixtieq nirringrazzja lil erbgħa minnhom – li huma l-Onor.

Michael Falzon għall-għajnuna tiegħu, lil Josef tal-Imqabba, lil Frank ta' Ħal Għaxaq u lil Daniel taż-Żurrieq, li tawna l-pariri kif nistgħu nagħmlu din l-iskema bl-aħjar mod.

Fil-fatt l-iskema għamilnieha b'mod li jikkwalifikaw il-kmamar tan-nar kollha li jaħdmu fuq bażi volontarja.

Mela aħna m'għamilniex skema li biha l-kmamar tan-nar tellaqniehom wieħed mal-ieħor.

Kulħadd ikkwalifika u kulħadd ħa b'kondizzjoni waħda; li inti trid tkun reġistrat bħala organizzazzjoni volontarja.

Jien naf li hemm kmamar tan-nar li għal xi raġuni jew oħra qatt ma rreġistraw ruħhom bħala organizzazzjoni volontarja u lil dawn tajniehom il-ħin biex imorru jirreġistraw u jieħdu n-numru bħala organizzazzjoni volontarja.

It-tieni ħaġa li rbatna ma' din l-iskema hija l-kwestjoni tas-sigurtà.

Aħna rridu li dan l-investiment, kif qal l-Onor.

Camilleri, imur għal aktar sigurtà fil-piroteknika Maltija.

Fil-fatt din mhijiex handout u qed nagħmilha ċara imma kull għotja finanzjarja hija akkumpanjata b'kuntratt li bih il-kamra tan-nar tobbliga ruħha li twettaq miżuri ta' sigurtà.

Fil-fatt bis-saħħa ta' dawn il-fondi hemm min se jinvesti f'soqfa aktar siguri, hemm min se jinvesti fi struttura aktar sigura, hemm min se jirranġa l-art, hemm min se jagħmel tinda, hemm min se jixtri l-pyrenes u miżuri oħrajn ta' sigurtà.

Jien jidhirli li din l-iskema kienet ta' suċċess kbir, niżlet tajjeb ħafna u jien impenjat li nkompli ngħin għal aktar sigurtà fis-settur tal-piroteknika Maltija, li huwa qasam sabiħ ħafna li l-Maltin jeċċellaw fih u għandhom ħila straordinarja biex imexxu dan is-settur 'il quddiem.

L-ISPEAKER: L-Onor.

ROBERT CUTAJAR: Sur President, jien se mmur lura għall-mistoqsija preċedenti.

Jista' l-Ministru, jekk jogħġbu, jgħidli f'liema paġna tal-programm elettorali tal-Partit Laburista tal-aħħar elezzjoni kien hemm elenkat li l-Partit Laburista kien se jkompli jieħu responsabbiltajiet lill-kunsilli lokali?

Jien fittixt ukoll fir-rapporti tal-Awditur Ġenerali u mkien ma sibt li l-Gvern preċedenti kisser u ġab lill-kunsilli lokali fid-dejn.

Jien skantajt kif il-Ministru qal li kien hemm sindki miż-żewġ naħat li kellmuh għaliex jien ukoll tkellimt ma' numru ta' sindki, inkluż sindki Laburisti, u dawn qaluli li ma jaqblux mal-mod li bih se titwaqqaf l-Aġenzija għal Infrastruttura Malta.

L-ISPEAKER: Is-Segretarju Parlamentari Silvio Parnis.

SILVIO PARNIS (Segretarju Parlamentari għall-Gvern Lokali u Komunitajiet): Sur President, l-aktar ħaġa li tagħmlilna unur f'dawn l-aħħar snin hija li minn statistika li għandna l-kunsilli lokali li kellhom id-dejn kienu jammontaw għal 17 u llum dawn niżżilniehom għal sebgħa.

Naħseb li dak huwa l-akbar ċertifikat ta' kif qed naħdmu biex naqgħtu d-dejn mill-kunsilli lokali.

Wieħed mill-fatturi li minħabba fih il-kunsilli lokali kienu mtlew bid-dejn kien li biex jagħmlu t-toroq kien ikollhom jiddejnu.

Dik kienet l-unika għażla li kellhom biex jagħmlu t-toroq, u mhu qed ngħid għal ħadd imma qed ngħid il-verità.

Aħna fil-programm elettorali wegħedna li f'seba' snin se nkunu qegħdin nagħtu €700 miljun lill-kunsilli lokali.

Issa bħalma l-Onor.

Cutajar qed jgħid li hemm kunsilli lokali li mhumiex kuntenti, jien nista' nassigurah li hemm kunsilli lokali min-naħa tal-Partit Laburista li huma kuntenti u hemm kunsilliera u sindki li huma kuntenti li se jkollhom it-toroq irranġati.

Mid-diskorsi li smajna f'dan il-Parlament jidher li tan-naħa l-oħra ma jaqblux ma' din l-Aġenzija għal Infrastruttura Malta, kif għandhom kull dritt, però aħna għandna mandat ċar biex nagħmlu dan u l-flus li konna qegħdin nagħtu lill-kunsilli lokali għat-toroq m'aħniex se neħduhomlhom imma se jibqgħu hemmhekk.

Aħna lill-kunsilli lokali saħħaħnielhom il-vot tagħhom.

Pereżempju biż-żieda li tajna lill-Kunsilli Lokali ta' San Pawl il-Baħar f'dawn il-ġranet stajna nibdew proġett flimkien mad-Diviżjoni tat-Tindif u l-Manutenzjoni biex innaddfu dik il-lokalità.

Il-kunsill lokali ħareġ €147,000 u seta' jagħmel dan għaliex kien l-aktar kunsill lokali li żidnih flus.

L-ISPEAKER: L-Onor.

BYRON CAMILLERI: Sur President, f'dan il-Parlament il-Ministru Bonnici ressaq liġi dwar il-finanzjament tal-partiti u rajna partit politiku li pprova jdur ma' din il-liġi billi joħloq xi skema ta' ċedoli u x'naf jien, anke jekk dik il-liġi kienet immirata purament sabiex tipprova taqta' l-abbużi.

Dik il-liġi daħħlet obbligu li l-partiti politiċi jressqu l-kontijiet tagħhom lill-Kummissjoni Elettorali.

Illum hemm aħbar fuq il-mezzi tax-xandir li l-uniku partit f'Malta li daħħal il-kontijiet tiegħu fil-ħin huwa l-Partit Laburista.

Skont il-ġurnal Malta Today, il-Partit Nazzjonalista u l-Partit Demokratiku naqsu li jressqu l-kontijiet tagħhom.

Il-Ministru, li ppilota din il-liġi, beħsiebu jressaq 'il quddiem emendi sabiex naraw li din il-liġi tkun inforzata u anke sabiex naraw li skemi oħrajn, bħal pereżempju taċ-ċedoli, ma nerġgħux naraw bħalhom f'Malta ħalli din il-liġi verament tkun qed taqdi l-ħsieb oriġinali tagħha?

OWEN BONNICI: L-esperjenza tal-liġi tal-finanzjament tal-partiti tgħallimna lezzjoni importanti ħafna; li dak li jiswa mhuwiex li tpaċpaċ fuq ir-rule of law imma li meta tiġi għas-si u n-no inti tobdi r-regoli tagħha.

Il-liġi tal-finanzjament tal-partiti, kif nafu, hija liġi li għall-ewwel darba fl-istorja rregolat, għamlet liġi u ddixxiplinat lill-partiti politiċi.

Qabel l-2013 f'pajjiżna kellna sitwazzjoni fejn kulħadd kien regolat u kellu l-obbligi x'isegwi, minn ħanut tat-te sal-aktar għaqda non governattiva u volontarja żgħira, ħlief il-partiti politiċi.

Din il-ħaġa nbidlet bis-saħħa tal-liġi li għamel il-Gvern Laburista fl-aħħar leġiżlatura u permezz tagħha għamilna regolamentazzjoni għall-partiti politiċi li tgħid x'jistgħu jirċievu u x'ma jistgħux jirċievu.

Filwaqt li ħaddieħor għamel 25 sena jitfa' din il-liġi taħt it-tapit, aħna fl-ewwel 25 xahar, għaddejnieha.

U waqt li konna qed ngħaddu din il-liġi u nitkellmu mal-Oppożizzjoni biex ngħadduha, l-Oppożizjoni kienet qed tiltaqa' minn taħt mal-esperti tagħha biex tara kif se tevadi l-istess liġi tal-finanzjament tal-partiti!

U nafu x'ġara.

Nafu li kien hemm l-iskandlu tad-donazzjonijiet illegali u nafu li kien hemm l-iskandlu taċ-ċedoli sigrieti, li żgur imorru kontra l-ispirtu tal-finanzjament tal-partiti.

Għalhekk jien ngħid li meta l-pubbliku hemm barra jisma' lill-Oppożizzjoni, jew parti minnha, titkellem dwar is-saltna tad-dritt, huwa kapaċi jiżen u jistaqsi min qed jirrispetta r-regoli dwar is-saltna tad-dritt, jekk hux min qiegħed jaġixxi jew min qed ipaċpaċ fuq is-saltna tad-dritt.

L-Onor.

Camilleri staqsieni wkoll dwar il-futur tal-liġi tal-finanzjament tal-partiti.

Din hija mistoqsija pertinenti.

Irrid infakkar li fl-aħħar leġiżlatura l-Oppożizzjoni għamlet kruċjata u qalet li l-Kummissjoni Elettorali mhijiex idonea, mhijiex tajba, m'għandhiex tkun hi l-awtorità regolatorja - li tkun qisha l-pulizija, biex in-nies hemm barra jifhmuni - li tara li l-liġi tal-finanzjament tal-partiti tiġi osservata.

Dawn fetħu kawża l-qorti fejn qalu li l-Kummissjoni Elettorali mhijiex tajba biex tagħmel dan ix-xogħol u l-qorti preseduta mill-Imħallef Joseph Zammit McKeon, fl-ewwel grad tagħha, qabdet l-argumenti tal-Oppożizzjoni u ramiethom barra mit-tieqa.

Kieku kienet logħba futbol l-Oppożizzjoni kienet titlef 6–0!

Dik hija s-sentenza tal-qorti!

Issa hemm appell u nistennew l-eżitu ta' dak l-appell.

Jien nawgura li issa li kien hemm bidla fit-tmun tal-Partit Nazzjonalista, - għall-inqas fid-deher jew formalment hemm bidla fit-tmun tal-Partit Nazzjonalista - qegħdin f'pożizzjoni li l-liġi tal-finanzjamenti tal-partiti nħaddmuha fil-prattika u nagħmluha aħjar.

Hawnhekk irrid nifraħ lill-Partit Laburista għax huwa wieħed mill-partiti li jiġu regolati bil-liġi tal-finanzjament tal-partiti.

Bħala l-Ministru responsabbli mil-liġi nieħu pjaċir nara li l-Partit Laburista, li huwa wkoll il-partit fil-gvern, ikun konformi mija fil-mija ma' din il-liġi.

Jien nawgura li l-amministrazzjoni tal-Partit Laburista tkompli f'din id-direzzjoni u tkompli tkun ta' mudell għal partiti oħrajn ta' kif jistgħu, fil-prattika, - mhux bit-tpaċpiċ issa, fil-prattika - meta niġu għas-si u n-no, juru kif inhi s-serjetà u kif inhi t-trasparenza fil-kamp politiku.

L-ISPEAKER: L-Onor.

BYRON CAMILLERI: Sur President, waħda mir-responsabbiltajiet tal-Ministru hija l-MCCAA, li fost l-oħrajn taħdem sabiex ikun hemm aktar protezzjoni tal-konsumaturi.

Jista' l-Ministru jinforma lil din il-Kamra x'tip ta' inizjattivi qegħdin jittieħdu sabiex il-konsumatur ikun aktar protett?

OWEN BONNICI: Naħseb li bħalissa hemm diskussjoni interessanti ħafna għaddejja fuq livell Ewropew dwar dak imsejjaħ new deal.

Il-Kummissjoni Ewropea pproponiet pakkett leġiżlattiv ġdid li laqqmitu bħala new deal.

Fil-fatt meta l-Kummissarju għall-Ġustizzja ġiet Malta u ltaqgħet man-nies u maċ-ċittadini li ġew għall-consumer dialogue, kellna diskussjoni interessanti ħafna dwar dan in-new deal u aħna tajna l-appoġġ, il-linja ġenerali, dwar dak li rridu nagħmlu bis-saħħa ta' dan in-new deal.

Jien għedt li n-new deal fil-verità huwa a big deal għaliex qed naraw li jkun hemm regoli ġodda fuq livell Ewropew u jekk din il-proposta ssir liġi, kif m'għandix dubju li ssir, għalkemm jaf ikun hemm xi tibdil, se tkun qed tagħti għodod ġodda liċ-ċittadini Ewropej, speċjalment lil dawk iċ-ċittadini li jikkonsmaw servizzi jew prodotti tal-era diġitali.

Meta aħna l-avukati konna nistudjaw il-liġi – l-Onor.

Camilleri huwa avukat bħalna – konna mdorrijin nużaw l-eżempju ta' xerrej li jmur jixtri xi prodott iżda llum id-dinja nbidlet u qed nitkellmu anke fuq flus li jkunu fuq linja diġitali, aħseb u ara kemm inbidlu l-prodotti!

Jien informat li skont riċerka li għamlet l-Unjoni Ewropea, persuna normali f'ħajjitha tikkonsma ammont straordinarju ta' flus fi prodotti u servizzi, u allura aħna, fil-verità, qabel aħna ċittadini f'għajnejn il-liġi, aħna konsumaturi.

Aħna ċittadini f'għajnejn il-liġi imma probabbilment qabel dik, aħna konsumaturi.

Jekk hemm xi ħaġa li ġġibna flimkien hija li aħna nikkonsmaw il-ħin kollu.

Naqbel mal-Onor.

Camilleri li din l-Awtorità għandha obbligu importanti li tintervjeni meta l-liġi tippermettilha li tintervjeni sabiex nassiguraw li l-konsumatur jieħu a fair deal skont il-liġi tas-suq ħieles, imma sintendi, irridu nagħtu wkoll soluzzjonijiet ġodda għall-isfidi ġodda li hemm fis-settur tal-protezzjoni tal-konsumatur.

TRANSPORT MALTA – INGAĠĠ TA' INDIVIDWU

L-ONOR.

Jason Azzopardi) staqsa lill-Ministru għat-Trasport, Infrastruttura u Proġetti Kapitali: Jista' l-Ministru jgħid jekk Transport Malta hijiex se timpjega lill-individwu A, li d-dettalji dwaru qed jingħataw separatament, u jekk huwiex se jkun impjegat mal-istess Transport Malta fil-kariga li kellu l-individwu B, li d-dettalji dwaru wkoll qed jingħataw separatament?

IAN BORG (Ministru għat-Trasport, Infrastruttura u Proġetti Kapitali): Ninforma lill-Onor.

Interpellant li fil-preżent mhuwiex impjegat tal-Awtorità u m'hemm ebda proċess sabiex jiġi impjegat.

L-ISPEAKER: L-Onor.

BYRON CAMILLERI: Sur President, f'din il-Kamra ntqal ħafna diskors dwar il-bypass tal-Mellieħa.

Jista' l-Ministru jinforma lill-Kamra fiex wasal dan ix-xogħol u jekk dak li beda jingħad huwiex minnu jew le?

IAN BORG: Sur President, jidher li l-ħin tal-mistoqsijiet dalwaqt jiskadi u allura se nwieġeb fil-qosor.

Bażikament, nhar is-Sibt, flimkien mal-Ministru Herrera, kelli l-opportunità li nżur dawn ix-xogħlijiet li kienu d-diskussjoni ta' ħafna mistoqsijiet parlamentari fl-aħħar ġimgħat u bi pjaċir mhux biss ikkonfermajna li x-xogħlijiet li issa qorbu fit-tmiem tagħhom jinkludu erba' korsiji, - kif ftehemna u kkommettejna sa mill-bidu ta' dawn ix-xogħlijiet - cycle lane u crash barriers fin-nofs u fil-ġnub biex jilqgħu minn fuq l-irdumijiet imma anke żidna 28 siġra li fil-fatt qatt ma kien hemm sabiex jikkumplimentaw ix-xogħol ħolistiku li sar.

L-ISPEAKER: Grazzi.

Ngħaddu issa għal Tqegħid ta' Karti.

TQEGĦID TA' KARTI

EVARIST BARTOLO (Ministru għall-Edukazzjoni u x-Xogħol): Sur President, inqiegħed fuq il-Mejda tal-Kamra:

Avviż Legali Nru 197 tal2018 – Ordinamenti tal-2018 skont ir-Regolamenti Ġenerali għar-Rikonoxximenti Universitarji sal-Ewwel Grad, 2004 għall-Grad ta' Bachelor in Performing Arts (Honours) – B. Perf.

Arts (Hons) - taħt il-patroċinju tal-Iskola tal-Arti Performattiva;

Avviż Legali Nru 198 tal2018 – Ordinamenti tal-2018 biex jemendaw l-Ordinamenti tal-2008 skont ir-Regolamenti Ġenerali għar-Rikonoxximenti Universitarji sal-Ewwel Grad, 2004 għall-Gradi ta' Bachelor of Science – B.Sc. – u Bachelor of Science (Honours) – B.Sc.

(Hons) – taħt il-patroċinju tal-Fakultà tax-Xjenza;

Avviż Legali Nru 199 tal2018 – Ordinamenti tal-2018 biex jemendaw l-Ordinamenti tal-2013 skont ir-Regolamenti Ġenerali għar-Rikonoxximenti Universitarji sal-Ewwel Grad, 2004 għall-Higher Diploma in Gerontology and Geriatrics – H.Dip. taħt il-patroċinju taċ-Ċentru Ewropew tal-Ġerontoloġija;

Avviż Legali Nru 200 tal2018 – Ordinamenti tal-2018 biex jemendaw l-Ordinamenti tal-2014 skont ir-Regolamenti Ġenerali għar-Rikonoxximenti Universitarji sal-Ewwel Grad, 2004 għall-Grad ta' Bachelor of Laws (Honours) – LL.B. (Hons), għall-Grad ta' Bachelor of Laws – LL.B. – u għad-Diploma of Legal Procurator – Dip.

L.P. – taħt il-patroċinju tal-Fakultà tal-Liġi;

Tagħrif dwar persuni mhux ta' ċittadinanza Maltija reġistrati mal-Jobsplus u maqsuma f'Tabella A li turi persuni li huma ċittadini tal-Unjoni Ewropea u Tabella B ċittadini ta' Pajjiżi Terzi, bi tweġiba għall-mistoqsija parlamentari numru 6269.

L-ISPEAKER: Grazzi.

OWEN BONNICI: Sur President, inqiegħed fuq il-Mejda tal-Kamra:

Lista ta' persuni li ħadu sehem fi programmi ta' ġrajjiet kurrenti, diskussjonijiet, inkluż programmi mtellgħa mill-Kamra tal-Aħbarijiet ta' Television Malta bejn Ġunju 2017 u Ġunju 2018, bi tweġiba għall-mistoqsija parlamentari numru 6534.

L-ISPEAKER: Grazzi.

IAN BORG: Sur President, inqiegħed fuq il-Mejda tal-Kamra:

Kopja tal-Att Nutarili intitolat Waste Land No. 316 u datat is-6 ta' Ġunju 1933, dwar art li tinsab fil-"Contrada tas-Salib" fil-Limiti tal-Mellieħa, bi tweġiba għall-mistoqsija parlamentari numru 6488, u

f'isem il-Ministru għall-Ekonomija, l-Investiment u n-Negozji ż-Żgħar inqiegħed fuq il-Mejda tal-Kamra:

Avviż Legali Nru 201 tal 2018 – Regolamenti tal-2018 li jemendaw ir-Regolamenti dwar Inċentivi għas-Sostenn tal-Intrapriża.

L-ISPEAKER: Grazzi.

Ngħaddu issa għall-Kumitati Permanenti.

L-ISPEAKER: Ninforma lill-Kamra li skont il-paragrafu (4) tal-artikolu 120B tal-Ordni Permanenti tal-Kamra, f'kull laqgħa li tista' tinżamm tal-Kumitat tal-Kontijiet dwar l-Uffiċċju Nazzjonali tal-Verifika fil-ġranet bejn it-2 u l-4 ta' Lulju, 2018, l-Onor.

Edward Zammit Lewis se jkun qiegħed jissostitwixxi lid-Deputat Prim Ministru Chris Fearne bħala Chairperson ta' dan il-kumitat u l-Onor.

Aaron Farrugia se jkun qiegħed jissostitwixxi lill-Onor.

L-Onor.

STEFAN ZRINZO AZZOPARDI (President tal-Kumitat Permanenti għall-Konsiderazzjoni ta' Abbozz ta' Liġi): Sur President, nixtieq nirrapporta li l-Abbozz ta' Liġi dwar l-Aġenzija għal Infrastruttura Malta - Abbozz Nru 39 - għadda mill-istadju ta' Kumitat b'emendi.

Nirringrazzjak.

L-ISPEAKER: Grazzi.

Stqarrijiet ministerjali?

Mozzonijiet.

PERMESS TAL-KAMRA

CHRIS FEARNE (Deputat Prim Ministru u Ministru għas-Saħħa): Sur President, nitlob il-permess sabiex inressaq mozzjoni mingħajr avviż.

L-ISPEAKER: Hawn permess?

Il-permess ingħata.

MOZZJONIJIET

SOSTITUZZJONI TEMPORANJA TA' MEMBRI FUQ ID-DELEGAZZJONI PARLAMENTARI

GĦALL-ASSEMBLEA PARLAMENTARI

TAL-ORGANIZZAZZJONI

GĦAS-SIGURTÀ U KOPERAZZJONI FL-EWROPA

Illi b'referenza għall-Mozzjoni 30 mgħoddija mill-Kamra tad-Deputati fil-11 ta' Lulju 2017 u l-Mozzjoni 139 mgħoddija mill-Kamra tad-Deputati fit-30 ta' April 2018 li jaħtru d-delegazzjoni tal-Parlament Malti għall-Assemblea Parlamentari tal-Organizzazzjoni għas-Sigurtà u Kooperazzjoni fl-Ewropa, il-Kamra tirriżolvi li għas-27 Sessjoni Annwali tal-Assemblea Parlamentari tal-Organizzazzjoni għas-Sigurtà u Kooperazzjoni fl-Ewropa li se tinżamm ġewwa Berlin, il-Ġermanja, bejn is-7 u l-11 ta' Lulju 2018, l-Onor.

Rosianne Cutajar bħala Kap tad-Delegazzjoni u l-Onor.

Silvio Grixti jissostitwixxi lill-Onor.

Emanuel Mallia, bħala membru tal-istess delegazzjoni."

L-ISPEAKER: Min jissekonda?

L-ISPEAKER: Il-mistoqsija hija l-Mozzjoni kif imressqa u moqrija mid-Deputat Prim Ministru Chris Fearne.

Il-mozzjoni għaddiet nem. con.

L-ISPEAKER: Ngħaddu issa għall-Ordnijiet tal-Ġurnata.

ORDNIJIET TAL-ĠURNATA

ABBOZZ TA' LIĠI DWAR ARRANĠAMENTI U SERVIZZI TA' TEKNOLOĠIJA INNOVATTIVA

L-ordni għat-Tieni Qari ġie moqri.

Ikompli mill-25 ta' Ġunju, 2018.

Il-mistoqsija reġgħet tqiegħdet.

L-ISPEAKER: Rimarki?

L-Onor.

MARIO DE MARCO: Sur President, quddiemna għandna diskussjoni li fiha - din mhijiex xi ħaġa li ssir b'mod normali - qegħdin nikkonsidraw tliet Abbozzi ta Liġi f'daqqa għax huma konnessi ma' xulxin.

L-ewwel Abbozz ta' Liġi, Abbozz Nru 34, jipprovdi għar-regolamentazzjoni ta' arranġamenti u għar-regolamentazzjoni ta' servizzi tal-hekk imsejħa teknoloġija innovattiva.

It-tieni Abbozz ta' Liġi, Abbozz Nru 44, jirregola l-qasam tal-offerti dwar atti finanzjarji u virtwali kif ukoll atti finanzjarji u virtwali u dawn se niġu għalihom aktar tard.

It-tielet Abbozz ta' Liġi, Abbozz Nru 45, qiegħed iwaqqaf attività ġdida ġewwa pajjiżna li se tkun magħrufa bħala l-Awtorità tal-Innovazzjoni Diġitali ta' Malta, liema awtorità essenzjalment hija intiża sabiex tappoġġja l-iżvilupp u l-implimentazzjoni tal-prinċipji gwida li tista' tieħu f'dak l-Att u sabiex tippromwovi prinċipji konsistenti għall-iżvilupp ta' viżjonjiet, ħiliet u kwalitajiet oħrajn li għandhom x'jaqsmu mal-innovazzjoni fit-teknoloġija.

Huwa veru li dawn l-Abbozzi ta' Liġi għandhom aspetti li sa ċertu punt huma distinti però ovvjament huma interlinked kif se nispjega aktar tard.

Wieħed jista' jieħu dawn it-tliet Abbozzi ta' Liġi minn tliet dinamiċi.

Għandna Abbozz ta' Liġi Nru 43 li huwa intiż sabiex jirregola t-teknoloġija innovattiva, bħal dak li hu magħruf illum l-ġurnata bħala d-Distributed Ledger Technology (DLT) jew forsi kif inhu magħruf aktar popolarment, il-Blockchain Technology.

It-tieni Abbozz ta' Liġi, Abbozz Nru 44 jitkellem dwar atti ta' inizjali virtwali u forsi qed jispeċifika dwar il-mod kif pajjiżna jixtieq jirregola l-hekk imsejħa Cryptocurrency jew flus virtwali.

Fil-fatt hemm dibattitu dwar jekk dawn l-hekk imsejħa flus virtwali humiex flus jew le u jekk il-cryptocurrency hijiex biss crypto jew hijiex currency wkoll.

Però mbagħad forsi l-aktar Abbozz ta' Liġi importanti huwa Abbozz Nru 45, li essenzjalment qiegħed jipprovdi għal awtorità ġdida ġewwa pajjiżna.

Hawnhekk tqum il-mistoqsija jekk għandniex bżonn awtorità jew forsi stajniex nespandu l-poteri tal-awtoritajiet eżistenti.

Sur President, sabiex ippreparajt għal dan id-dibattitu, bħas-soltu għamilt ftit riċerka u fost dokumenti oħrajn rajt ukoll rapport tal-Bank Dinji li jitkellem dwar il-Fintech, jiġifieri l-financial technology kif ukoll dwar id-distributed ledger technology u l-blockchain.

U f'dan ir-rapport tal-Bank Dinji hemm studju pjuttost dettaljat dwar l-hekk imsejħa Blockchain Technology, li essenzjalment kienet teknoloġija li inizjalment kienet applikata biex twaqqaf l-hekk imsejħa cryptocurrency magħrufa bħala l-Bitcoin.

Però nafu wkoll li llum il-ġurnata nagħmlu żball jekk il-blockchain nassoċjawha biss mal-cryptocurrency jew mal-bitcoin għaliex il-veru vantaġġ tal-blockchain technology hija li għandha varji applikazzjonijiet potenzjali li jmorru lil hinn mill-użu limitat ta' flus diġitali.

Għalhekk irridu naraw kif din it-teknoloġija, li ta' kuljum qiegħda tavvanza ħafna aktar, li għandha applikazzjonijiet li jmorru lil hinn mill-cryptocurrency u li forsi filwaqt li hemm element ta' xettiċiżmu jew ċiniċiżmu ma' dawk li jissejħu l-flus virtwali, għal dak li għandu x'jaqsam mal-blockchain technology forsi hemm inqas riżervi dwar l-istess teknoloġija, nistgħu nużawha għall-vantaġġ tal-varji applikazzjonijiet tagħha però fl-istess ħin f'qasam regolat.

Eżempji mogħtija mill-istess rapport tal-Bank Dinji għall-applikazzjoni tal-blockchain u distributed ledger technology huwa fir-rigward tal-cross boarded payments, financial markets infrastructure, securities markets, collateral registers u ferm aktar ta' użi differenti.

Jien m'iniex bniedem teknoloġiku, altru minn hekk.

Jien bniedem tal-liġi u żgur li m'iniex se nidħol f'dan il-qasam!

Ovvjament ħaddieħor jgħallem lilna.

Però dawk li jiffavorixxu l-blockchain technology jenfasizzaw il-vantaġġi potenzjali li din it-teknoloġija toffri fuq il-ledgers ċentralizzati tradizzjonali jew saħansitra tipi oħrajn ta' shared ledgers.

Jgħidu li din it-teknoloġija tista' tkun aktar trasparenti, aktar effiċjenti u tista' wkoll tipprovdi għal tnaqqis fl-ispejjeż ta' ċerti transazzjonijiet u applikazzjonijiet li jsiru bis-saħħa tal-istess teknoloġija.

Hemm min jgħid li din hija t-teknoloġija l-kbira li jmiss wara l-internet.

Bla dubju ta' xejn, it-teknoloġija qiegħda tevolvi u għad baqa' triq twila qabel il-potenzjal sħiħ ta' din l-istess teknoloġija jkun jista' jiġi verament realizzat.

Però l-istess rapport jgħid li wieħed jistenna soluzzjonijiet perfetti tad-distributed ledger technology qabel ma wieħed jgħid li din ir-realtà mhijiex soluzzjoni ideali.

Allura wieħed jista' jgħid: Ladarba din it-teknoloġija għadha fil-bidu tagħha, jagħmel sens li nistennew jew nibdew nirrikonoxxu din ir-realtà u nlestu għaliha, u nirregolawha fejn hemm bżonn?

Huwa għalhekk li naħseb li l-Oppożizzjoni taqbel mat-triq indikata mill-istess rapport tal-Bank Dinji li għamilt referenza għalih, li jgħid li filwaqt li din it-teknoloġija għadha mhijiex fil-potenzjal sħiħ tagħha, anzi għadha fil-bidu tagħha, jagħmel sens li kull pajjiż jirrikonoxxi din ir-realtà u jlesti għaliha.

Għalhekk l-Oppożizzjoni hija favur li pajjiżna jkollu qafas regolatorju fir-rigward ta' din it-teknoloġija avvanzata.

Fir-realtà, it-teknoloġija dejjem tavvanza u dejjem għandek teknoloġija avvanzata!

Hawnhekk qed nitkellmu dwar teknoloġija avvanzata partikolari li hija regolata mill-istess Abbozz ta' Liġi.

Kellna wkoll l-opportunità li jkollna preżentazzjoni mogħtija lilna mill-Avukat Max Ganado, li nixtieq insellimlu minn hawnhekk għall-kontribut li ta fl-abbozzar ta' dawn il-liġijiet.

Permezz ta' din il-preżentazzjoni l-Avukat Ganado spjega x'kien l-inkarigu mogħti lilu mill-Gvern fl-abbozzar ta' dawn il-liġijiet u spjega wkoll x'inhi l-politika tal-Gvern wara dawn il-liġijiet.

Fl-istess preżentazzjoni li ġiet mgħoddija lilna huwa indirizza u enfasizza l-kwestjonijiet ġenerali segwenti.

Qabelxejn semma l-iżball popolari li ħafna drabi jsir, li wieħed jidentifika l-blockchain mal-bitcoin jew ma' xi cryptocurrency oħra, kif ukoll l-overlap li jista' jeżisti potenzjalment bejn varji entitajiet regolatorji li jistgħu joħolqu element ta' inċertezza legali.

Min hi l-entità regolatorja responsabbli f'dak li għandu x'jaqsam ma' din it-teknoloġija avvanzata, fir-rigward tal-cryptocurrency?

L-MFSA?

Il-Bank Ċentrali?

Xi entità oħra?

Huma dawn il-kwestjonijiet li ħafna drabi joħolqu inċertezzi legali, anke għall-operaturi li jixtiequ lil Malta bħala bażi tagħhom.

Allura, ovvjament, meta wieħed jipprova jindirizza investituri potenzjali, l-ewwel element li għandu jkollok f'pajjiżek huwa element ta' ċertezza dwar min huwa responsabbli għar-regolamenti dwar dan il-qafas.

Fit-tielet punt tiegħu jirrikonoxxi wkoll l-istadju bikri tal-iżvilupp tat-teknoloġija, però forsi dan huwa vantaġġ għax huwa aħjar li tirregola meta t-teknoloġija tkun għadha fi stadju bikri milli fi stadju avvanzat għax f'dan l-istadju inti tkun tista' tifforma lejn liema tip ta' definizzjoni trid tieħu din it-teknoloġija mentri jekk tkun tard tkun qed tirreaġixxi minflok tkun qed tagħti sens ta' direzzjoni.

Fir-raba' punt tiegħu jgħid li hija realtà li pajjiżi differenti u organizzazzjonijiet reġjonali għandhom reazzjonijiet diverġenti u inkonsistenti għal din it-tip ta' teknoloġija avvanzata u din ir-realtà ta' crypocurrency.

Iżda din niġi għaliha iktar tard.

Però forsi jekk hemm problema internazzjonali li teżisti f'dan il-qafas hija li s'issa għad m'hemmx inizjattiva fi stat avvanzat minn bażi ta' organizzazzjonijiet reġjonali jew internazzjonali.

S'issa għad hemm relattivament a piecemeal approach minn pajjiżi differenti u separati.

Dan ifisser li jista' jkollok vantaġġ sa ċertu element għaliex jekk ikollok leġiżlazzjoni attraenti tkun qed tattira ċerti nies, però fl-istess ħin hemm ukoll element ta' fragmentazzjoni bejn il-pajjiżi, li fin-nuqqas tad-direzzjoni regolamentatorja internazzjonali, mill-aspett internazzjonali xorta waħda se jkollok element ta' inċertezza.

Dak li qed nagħmlu huwa importanti li jkun qed isir mhux biss minn aspett ta' Malta bħala pajjiż sovran u indipendenti.

Nafu li llum il-ġurnata qegħdin naġixxu f'reġjun, aħna parti mill-Unjoni Ewropea, u huwa importanti li l-Unjoni Ewropea stess toħloq qafas ta' ċertezza ta' fejn hi stess trid tmur f'dan ir-rigward.

Jidher ukoll li f'dan ir-rigward pajjiżna ddeċieda li jsegwi s-segwenti politika; qabelxejn li jappoġġja u kważi kważi jħaddan it-teknoloġija innovattiva, li hija ħaġa tajba; li jindirizza dan is-settur b'mod ħolistiku u jkopri kull aspett tat-teknoloġija innovattiva, mid-distributed ledger technology għal smart contracts, għal A1s, iO2, u forom oħrajn ta' din it-teknoloġija u li jieħu inizjattivi sabiex jirregola dan is-settur b'qafas ta' liġi minflok ma jħallih jeżisti b'mod mhux regolat.

L-għażla s-soltu tkun waħda minn tlieta u ċjoè li jew tħalli vakum legali u tħalli s-suq imexxi, li jista' joħloqlok problemi kbar oħrajn, jew tagħmel extreme mode of regulation u ċerti pajjiżi jgħidulek li se jirregolawha billi jipprojbixxuha, li huwa l-estrem l-ieħor, jew inkella timxi fit-triq tan-nofs, fejn tirrikonoxxi eżistenza u tirregolamentaha mingħajr ma tipprojbixxiha, anzi tirregola l-eżistenza tagħha biex tieħu t-tajjeb tagħha!

Dik hija t-triq tan-nofs li pajjiżna qiegħed jadotta hawnhekk.

Sur President, qed ngħidu li rridu noħolqu soluzzjoni regolatorja wiesgħa fuq l-applikazzjonijiet differenti tal-blockchain u din it-teknoloġija avvanzata.

Meta inti għandek teknoloġija li m'għandhiex użu wieħed iżda għandha użu wiesgħa u differenti, inti ma tistax tagħmilha one size fits all. Ir-realtà hija li din it-teknoloġija se tavvanza b'mod aktar veloċi milli aħna kapaċi noħorġu regolamenti.

Naħseb li din se tkun il-problema f'dan il-każ.

Hemm aspetti oħrajn, bħal pereżempju, ta' servizzi finanzjarji, fejn ħafna drabi inti jirnexxilek tkun one step ahead tas-suq, anzi bil-liġi tiegħek you are trendsetting u ġġib in-nies miegħek u lejn pajjiżek.

F'dan il-każ it-teknoloġija tant avvanzat b'mod massiċċ u ta' malajr, mil-lum għal għada, li se jkun diffiċli li r-regolamenti tagħna jkunu jistgħu jirregolaw qabel ma jsir dan l-avvanz.

Nifhem li b'dawn il-liġijiet, kif dejjem isir, qed jingħataw poteri lill-Ministru li jagħmel regolamenti permezz ta' avviżi legali.

Però xorta naħseb li se jkun hemm problema realistika minħabba t-teknoloġija kif qed tavvanza llum il-ġurnata.

Huwa importanti wkoll li f'din il-politika wieħed jirrikonoxxi r-rwol ta' awtoritajiet, fosthom u b'mod partikolari l-MFSA għal dak li jirrigwarda l-flus virtwali, il-cryptocurrency.

Il-qafas legali propost għall-konsiderazzjonijiet tagħna għandu s-segwenti għanijiet.

L-ewwel nett, jidher li l-importanti huwa li jinħoloq regolatur speċjalizzat għal dak li jirrigwarda t-teknoloġija innovattiva; it-tieni, li dan ir-regolatur ikollu poteri bħal dawk li għandhom regolaturi oħrajn f'pajjiżna, li jinkludu awtorizzazzjoni, investigazzjoni u inforzar; it-tielet, biex jindirizza distributed ledger technology, b'mod partikolari f'dan l-istadju bikri; ir-raba', sabiex jiġu definiti l-awtoritajiet kompetenti nazzjonali relevanti u jinħoloq qafas ta' kordinazzjoni bejniethom u bejn ir-regolatur il-ġdid u awtoritajiet nazzjonali oħrajn relevanti, bħall-MFSA; u l-ħames, biex jiġi stabbilit il-kumitat nazzjonali ta' etika, korelatat mal-użu tat-teknoloġija innovattiva, u sabiex jiġu indirizzati l-kwestjonijiet legali prinċipali.

Ma jistax ikollok liġi li ma tipprovax tindirizza l-kwestjonijiet legali prinċipali.

Sur President, jien se mmur kontra l-ordni ta' dan l-Abbozz ta' Liġi għax forsi l-ewwel abbozz ta' liġi li għandu jiġi kkonsidrat mhuwiex tant Abbozz ta' Liġi Nru 43 iżda Abbozz ta' Liġi Nru 45, li jagħmel u joħloq l-Awtorità tal-Innovazzjoni Diġitali ta' Malta.

Dan għaliex l-Abbozzi ta' Liġi l-oħrajn jagħmlu referenza għal din l-Awtorità u għalhekk naħseb li huwa importanti li wieħed l-ewwel jikkonsidra din l-Awtorità.

Fil-bidu qajjimt il-punt dwar jekk hemmx il-ħtieġa ta' awtorità oħra jew kienx hemm possibbiltà li wieħed juża awtorità eżistenti billi jespandi l-poteri regolatorji tagħha.

Dan huwa periklu ta' kull gvern u kultant naraw reverse politics minn diversi awtoritajiet għax tibda ssir konsolidazzjoni tagħhom.

Meta wieħed jikkonsidra li dan huwa qafas speċjalizzat ħafna, jagħmel sens li jkollok awtorità li tkun iffokata u speċjalizzata għat-teknoloġija avvanzata.

Jekk wieħed iħares daqsxejn lejn dan l-Abbozz ta' Liġi jsib li jsegwi l-qafas ta' liġijiet oħrajn li joħolqu awtoritajiet oħrajn, bħall-MFSA, l-MCA, l-MGA, eċċ. Allura ma naħsibx li jkun xieraq li nikkritika din l-Awtorità għall-istruttura tagħha għax issegwi n-norma però jekk hemm kritika prinċipali li nista' nagħmel, mhijiex tant indirizzata lejn din l-Awtorità imma hija indirizzata lejn l-awtoritajiet kollha inġenerali.

Jekk irridu awtoritajiet indipendenti u awtonomi, huwa importanti li naraw jekk wasalx iż-żmien li bħala pajjiż nikkonsidraw li jkun hemm metodi differenti ta' kif jinħolqu dawn l-awtoritajiet.

Qed ngħid hekk għax ir-realtà hija li l-awtoritajiet għadhom wisq dipendenti fuq l-Eżekuttiv maħtur ta' dak iż-żmien, ikun min ikun il-gvern.

Meta jkollok awtorità komposta totalment min-nies appuntati mill-gvern tal-ġurnata, ovvjament dejjem se jkollok il-kritika ta' kemm tkun verament indipendenti u awtonoma.

Jekk tara l-kompożizzjoni ta' din l-Awtorità li huwa regolat minn klawsola 5 ta' dan l-Abbozz ta' Liġi ssib li huwa l-Ministru li jaħtar kull membru tal-bord ta' din l-Awtorità, miċ-chairperson sa kull membru ieħor tal-bord.

Hawnhekk wieħed jistaqsi jekk stajniex inkunu daqsxejn innovattivi fil-kompożizzjoni ta' din l-Awtorità.

Klawsola 26 ta' dan l-Abbozz ta' Liġi titkellem dwar il-kondizzjonijiet għall-ħruġ ta' awtorizzazzjonijiet għat-teknoloġija innovattiva, dettalji ta' awtorizzazzjoni, reġistru stabbilit għal meta wieħed jiġi għall-awtorizzazzjonijiet li jingħataw għar-reġistrazzjonijiet li jsiru, f'liema ċirkostanzi l-Awtorità tista' tagħmel ir-rifjut ta' awtorizzazzjonijiet u r-raġunijiet għal tali rifjut u l-fatt li awtorizzazzjoni mhijiex trasferibbli kif hija n-norma f'liċenzji f'tali kontest.

Hemm setgħat regolatorji li huma regolati minn klawsola 34 u għandek proċeduri diversi jekk wieħed jiġi biex ivarja kondizzjonijiet, inforzar u sanzjonijiet regolati minn klawosla 39 et sequitur ta' dan l-Abbozz ta' Liġi.

Imbagħad hemm - u dan huwa aspett importanti li laqatni f'dan l-Abbozz ta' Liġi - klawsola 57 li titkellem dwar il-bord konġunt dwar l-effiċjenza regolatorja.

Ħafna drabi jkun hemm kompetizzjoni bejn diversi awtoritajiet dwar min joħroġ aktar regolamenti.

Fil-fatt nafu li hemm overlap ta' funzjonijiet diversi awtoritajiet regolatorji u allura din toħloq inċertezza legali u regolatorja.

Hawnhekk se jkollna bord konġunt dwar l-effiċjenza regolatorja, li hija xi ħaġa pożittiva u naħseb li jekk tiġi implimentata verament kif jixraq jista' jkollha effett pożittiv.

Sur President, ma nixtieqx nidħol wisq fid-dettall ta' dan l-Abbozz ta' Liġi, anke minħabba l-ħin limitat li għandi għad-dispożizzjoni tiegħi, però se ngħaddi biex nindirizza t-tieni Abbozz ta' Liġi, u ċjoè, Abbozz ta' Liġi Nru 43, li jitkellem dwar ir-regolamenti ta' arranġamenti ta' teknoloġija innovattiva kif ukoll ta' servizzi ta' teknoloġija innovattiva.

Dan huwa Abbozz ta' Liġi, li issa mhux qed jitkellem aktar fuq l-Awtorità, imma dwar l-arranġamenti ta' teknoloġija innovattiva, bħad-Distributed Ledger Technology, il-Blockchain, li hija varjazzjoni ta' DLT, kif ukoll dwar service providers fis-servizz ta' teknoloġija innovattiva, li hemm referenza għalihom fl-istess Abbozz ta' Liġi li qegħdin nikkonsidraw.

Qed ngħid dan għax ma nistax nitkellem dwar Cryptocurrency qabel ma nitkellem dwar l-Awtorità u ma nistax nitkellem dwar l-Awtorità mingħajr ma nitkellem dwar it-teknoloġija avvanzata, u għalhekk qed insegwi din il-proċedura.

Dan l-Abbozz ta' Liġi jimxi id f'id ma' Abbozz ta' Liġi Nru 45 inkwantu l-Awtorità tal-Innovazzjoni Diġitali li semmejna qabel li għandha tamministra d-dispożizzjonijiet ta' dan l-Abbozz ta' Liġi.

L-Abbozz ta' Liġi jipprovdi wkoll għal diversi metodi ta' għarfien li l-Awtorità tista' testendi għal tipi varji ta' arranġamenti ta' teknoloġija avvanzata u servizzi ta' teknoloġija innovattiva.

Abbażi l-istess Abbozz ta' Liġi, kull min jixtieq jikseb għarfien għal xi arranġament ta' teknoloġija innovattiva jew xi servizz ta' teknoloġija innovattiva jista' japplika għand l-Awtorità.

Minn dan l-Abbozz ta' Liġi jidher ċar li d-direzzjoni magħżula hija ta' ċertifikazzjoni u reġistrazzjoni volontarja.

Jekk qed nifhem sew, s'issa m'hemmx l-obbligazzjoni ta' reġistrazzjoni.

(Interruzzjonijiet) Qed naqblu.

Allura f'dan l-istadju, għal dawn il-pjattaformi ta' teknoloġija innovattiva u avvanzata hemm l-element ta' ċertifikazzjoni jew reġistrazzjoni volontarja.

Jien nimmaġina li jista' jkun li jasal il-mument li wieħed jiddeċiedi li din m'għandhiex tibqa' volontarja, iżda tkun waħda obbligatorja u tassattiva, jiġifieri, biex inti tkun pjattaforma għandu jkollok din iċ-ċertifikazzjoni u reġistrazzjoni, u allura tiġi tassattiva qabel ma tista' taġixxi bħala tali.

L-Abbozz ta' Liġi jipprovdi wkoll li l-Awtorità għandha tipprovdi reġistru għar-reġistrazzjonijiet li għandha tagħmel, skont il-liġi, u l-importanti huwa li dan ir-reġistru għandu jkun disponibbli għall-pubbliku.

L-Abbozz ta' Liġi jippermetti li l-Awtorità tistabilixxi kondizzjonijiet ta' ċertifikazzjoni, imbagħad jirregola wkoll il-mod ta' kif isiru reġistrazzjonijiet ta' service providers.

Issa se niġi għat-tielet Abbozz ta' Liġi, li naħseb li huwa l-aktar abbozz ta' liġi li wieħed jista' jgħid li huwa kontroversjali, mhux tant għax il-liġi hija kontroversjali, imma forsi għax is-suġġett huwa kontroversjali.

Qed nitkellem dwar l-Abbozz ta' Liġi Nru 44 li jitkellem dwar il-virtual financial asset offerings, jew virtual financial assets, li forsi b'mod popolist qed nitkellmu dwar il-virtual currencies u l-cryptocurrencies.

Hawnhekk ta' min jagħmel referenza għall-preżentazzjoni li kienet għamlet l-MFSA dwar il-virtual currencies.

F'din il-preżentazzjoni l-politika tal-MFSA f'dan ir-rigward ġiet deskritta b'dan il-mod, u nikkwota:

Naħseb li jekk wieħed jieħu dan il-kontest, wieħed ma jistax jgħid kontra din il-politika diment li tiġi attwata.

Fl-istess dokument ir-riskji tal-virtual currencies huma deskritti bħala information asymmetry, high price volatility, technology and operation risks involving fraud and cyber security u l-kwestjoni tal-money laundering, li ovvjament hija l-kwestjoni li għandha l-aktar tinkwetana lkoll.

Min-naħa l-oħra, fl-istess preżentazzjoni tal-MFSA l-oġġettivi regolatorji huma deskritti bħala tlieta; il-protezzjoni għall-investitur, l-integrità tas-suq u l-financial soundness.

Riċentement kelli l-opportunità li naqra lecture fuq dan is-suġġett li kien mogħti f'Londra fit-8 ta' Frar ta' din is-sena minn Yves Mersch, li huwa membru tal-bord eżekuttiv tal-European Central Bank.

It-titlu ta' dan il-lecture kien "Virtual or Virtueless?

Hu beda dan il-lecture tiegħu billi spjega kif preżentement għandna aktar minn 1,500 virtual currency.

Kulħadd jassoċja l-virtual currency mal-Cryptocurrency, il-Bitcoin jew xi tliet currencies oħrajn, mentri fir-realtà hemm aktar minn 1,500 virtual currency b'għexieren ta' skemi ġodda li jiġu mnedija kull xahar.

F'dan il-lecture Yves Mersch jgħid li l-kelma Cryptocurrency hija misnomer għax, fil-fehma tiegħu, virtual currencies mhumiex flus monetarji u jispjega għaliex.

Huwa jispjega kif fiż-Żona Ewro hemm 330 miljun retail payment li jsiru ta' kuljum paragunati mal-284,000 transazzjoni mad-dinja kollha li jużaw il-Cryptocurrency.

Huwa jgħid li transazzjoni bil-Bitcoin iddum is-sigħat sabiex tiġi proċessata, l-ispiża hija għolja ħafna biex kull darba tagħmel transazzjoni bil-Bitcoin u jgħid ukoll li m'hemmx awtorità li tiggarantixxi l-istabbiltà tal-valur tal-Cryptocurrency għall-kuntrarju ta' dak li jeżisti bil-flus tradizzjonali.

Però jekk wieħed jara l-konklużjoni ta' dan il-lecture isib li jgħid hekk:

Naf li kien hemm ftehim li tista' tieħu aktar minn nofs siegħa minħabba li qegħdin nitkellmu fuq tliet Abbozzi ta' Liġi f'daqqa, però nixtieq li dan ikun verbalizzat.

MARIO DE MARCO: Nitlob il-permess sabiex nieħu bejn ħamsa u għaxar minuti aktar.

Il-permess ingħata.

ID-DEPUTY SPEAKER: L-Onor.

MARIO DE MARCO: Grazzi.

Filwaqt li l-istess kelliem qal li l-market share tal-virtual currencies huwa żgħir ħafna, ikompli jgħid:

Dan huwa bniedem li huwa xettiku dwar il-cryptocurrency imma fl-istess ħin jirrikonoxxi li s-sitwazzjoni tista' tinbidel.

Imbagħad jgħid:

Mela filwaqt li din hija twissija, hija wkoll rikonoxximent ta' realtà li forsi wieħed mhux mill-ewwel jirrealizzaha.

Forsi wieħed mhux dejjem ikun kuntent b'dak li r-realtà qiegħda toffrilna, però fl-istess ħin ikun għama għal dik ir-realtà jew jipprova jkun realistiku għaliha u jirregolamentaha bl-aħjar mod li jista'.

X'inhi l-pożizzjoni ta' pajjiżi oħrajn f'dak li jirrigwarda r-regolarizzazzjoni jew ir-regolamentazzjoni tal-cryptocurrency?

Il-pajjiżi differenti ħadu pożizzjonijiet totalment differenti.

Pereżempju, jekk nieħdu l-Istati Uniti tal-Amerika, naraw li s'issa għad m'hemmx direzzjoni koerenti fuq ir-regolarizzazzjoni tal-cryptocurrency, ħlief li huma konxji li se jkun hemm ir-regolarizzazzjoni fil-viċin.

Però kif u come għad m'hemmx direzzjoni ċara.

Jekk wieħed jara l-pożizzjoni tas-Securities and Exchange Commission isib li din diġà wissiet lill-investituri fuq ir-riskji involuti jekk jinvestu fil-cryptocurency.

Din waqqfet numru ta' ICOs u tat x'tifhem li hemm bżonn ta' aktar regolarizzazzjoni tal-istess cryptocurrency.

Is-Segretarju tat-Teżor Amerikan, Steven Mnuchin indika preferenza għall-munita tradizzjonali fuq il-cryptocurrency u wissa kif din tista' tintuża għall-attivitajiet illegali ta' ħasil ta' flus.

Fil-Kanada l-Kap tal-Bank Ċentrali oġġezzjona għall-użu tal-kelma cryptocurrency għax fil-fehma tiegħu l-kelma crypto teżisti u hija realtà iżda l-cryptocurrency mhijiex munita.

Imbagħad il-Ġappun, li kien wieħed mill-aktar pajjiżi li fil-bidu kien liberali lejn din l-industrija, ipprova jattira x-xogħol li kien qed jiġi pprojbit miċ-Ċina u mill-Korea t'Isfel.

Huwa fatt ukoll li f'Jannar ta' din is-sena kien hemm hacking ta' kambju partikolari li wassal għas-serq ta' valur ta' aktar minn €530 miljun f'NEM coins, li wkoll huma forma ta' cryptocurrency.

Mela filli wieħed jgħid li m'hemmx riskju fuq is-sigurtà u f'daqqa waħda kien hemm hacking li ħoloq dan is-serq.

Fiċ-Ċina għandek projbizzjoni ta' cryptocurrency, fl-Unjoni Ewropea għadna qed naraw pożizzjonijiet differenti ta' pajjiżi differenti, però jidher li l-pożizzjoni tal-Unjoni Ewropea hija favur li jkun hemm regolamentazzjoni tal-istess cryptocurrency.

Il-Ministru għall-Ekonomija Franċiż għadu kemm ħabbar il-ħolqien ta' working group bil-għan li l-cryptocurrency tiġi regolata; riċentement ittieħdet pożizzjoni mill-Prim Ministru tar-Renju Unit Theresa May; u fl-Isvizzera, li huwa pajjiż barra mill-Unjoni Ewropea, il-Ministru għall-Ekonomija qed jgħid li din is-sena l-Isvizzera se ssir the crypto nation.

Mela għandek estremitajiet differenti.

Abbozz ta' Liġi Nru 44 jitkellem dwar varji metodi kif din se tiġi regolata u dwar kif ma jistgħux isiru offerings lill-pubbliku Malti jew minn Malta mingħajr il-pubblikazzjoni ta' white paper u l-approvazzjoni tagħha, eċċ; il-bżonn ta' applikazzjonijiet sabiex l-attiv finanzjarju virtwali jidħol fuq bażi ta' VFA; ir-responsabbiltajiet ċivili għal min jagħmel dawn l-offerti u fi klawsola 10 nsibu d-danni li wieħed jista' jħallas għalihom.

Mill-aspett legali naħseb li klawsola 11 hija waħda mill-aktar klawsoli interessanti għax tirrikonoxxi eżistenza legali internazzjonali reali.

Din tgħid li l-offerta ta' attiv finanzjarju virtwali jew id-dħul ta' negozju fuq borża ta' DLT f'pajjiż barra minn Malta jkun soġġett għal-liġijiet ta' dak il-pajjiż.

Issa forsi wieħed jista' jgħid li huwa ovvju li dan se jkun soġġett għal-liġijiet ta' dak il-pajjiż però f'din il-cross border technology se jkun hemm il-liġijiet ta' varji pajjiżi li se japplikaw.

Din it-teknoloġija u dawn l-offerti mhumiex se jkunu limitati għas-suq ta' pajjiżna u allura pajjiżna jista' jirregola sa ċertu aspett, imma nafu li dawn l-offerti se jmorru lil hinn mill-qafas ta' pajjiżna.

Għalhekk l-appell tiegħi huwa li rridu mmorru lil hinn mid-diskussjoni f'dan il-Parlament.

Irridu mmorru għal diskussjoni li tmur barra minn pajjiżna fuq bażi reġjonali internazzjonali, mill-aspett ta' Unjoni Ewropea u anke lil hinn mill-aspett ta' Unjoni Ewropea għaliex nafu li din it-teknoloġija la għandha aspett nazzjonali u lanqas għandha aspett internazzjonali fuq bażi reġjonali imma għandha l-aktar aspett vast tad-dinja.

Dak li qed ngħidu hawnhekk jista' jkollu element biex nattiraw ċerti operaturi u investituri f'pajjiżna, però l-effett ta' dan kollu mhux se jkun biss għal pajjiżna iżda barra minn pajjiżna.

Għalhekk huwa kruċjali li jkun hemm qafas regolatorju, mhux biss jew wisq, nazzjonali, iżda internazzjonali.

Sinjura President, jien m'għandix dubju li dak li qed isir hawnhekk għandu intenzjoni tajba però din hija intenzjoni tajba f'żona li hija deskritta bħala high risk għax hemm ħafna sharks hemm barra fid-dinja tal-cryptocurrency.

Jista' jkun li din għandha aspetti tajbin, jista' jkun li fil-futur ikollha elementi li forsi għad m'għandhiex, però żgur li wieħed jista' jgħid li there is also a dark side to cryptocurrency u jista' jkun li hemm a good side to cryptocurrency.

F'dan il-qafas legali fejn aħna qegħdin nipprovaw nattiraw ċerti ICOs li jsiru minn pajjiżna rridu noqogħdu attenti.

Qed ngħid dan għax dan mhuwiex bħall-aspett ta' servizzi finanzjarji, li wkoll huwa high risk.

Naħseb li dan huwa a higher risk, għax fih innifsu hemm l-element ta' the unknown.

Jekk verament irridu nieħdu ħaġa bħal din bis-serjetà rridu noqogħdu attenti għall-konsegwenzi li jista' jkollna fuq ir-reputazzjoni ta' pajjiżna jekk ngħaġġlu żżejjed.

Kultant huwa importanti li tgħaġġel biex tkun qabel ħaddieħor u tieħu investiment qablu, però, nerġa' ngħid, f'din iż-żona l-kawtela hija xi ħaġa prudenti.

Se nagħlaq id-diskors tiegħi billi ngħid li għandna bżonn ikollna awtoritajiet regolatorji li huma beyond reproach and up to scratch.

Jekk wieħed jisma' dak li qal ġimgħa ilu l-Viċi President tal-Kummissjoni Ewropea, Frans Timmermans, isib li dan qal li l-Awtorità Bankarja Ewropea għandha tinvestiga biex tara jekk l-Awtorità għas-Servizzi Finanzjarji ta' Malta qdietx id-doveri tagħha kif mitlub f'din il-liġi għal dak li jirrigwarda l-Pilatus Bank u ġurnata qabel il-Kummissarju Ewropea għall-Ġustizzja, Konsumatur u Ugwaljanza, Vĕra Jourová, ħabbret l-investigazzjoni li qed tagħmel l-Awtorità Bankarja Ewropea fuq l-FIAU.

Dan ifisser li, l-ewwel nett, l-MFSA qed tiġi jew għandha tiġi investigata mill-Awtorità Bankarja Ewropea u, it-tieni, għandna l-Awtorità Bankarja Ewropea li qed tinvestiga l-aġenzija investigattiva tagħna fuq il-ħasil ta' flus.

Dan meta l-FIAU hija l-aġenzija tagħna li suppost qiegħda tinvestiga affarijiet ta' ħasil ta' flus.

Dan ifisser li jekk irridu nidħlu f'dan il-qasam, għandna bżonn naraw verament li we get our house in order.

Nixtieq nirreferi wkoll għall-aħħar rapport tal-Kummissjoni Ewropea, is-Spring Report, li jitkellem dwar in-National Reform Programme ta' pajjiżna, li f'paragrafu 8 jgħid hekk:

Imbagħad jgħid hekk:

Imbagħad f'paragrafu 13 jgħid li:

Dan mhux qed ngħidu jien imma qed tgħidu l-Kummissarju Ewropew Věra Jourová u qalu wkoll il-Viċi President tal-Kummissjoni Ewropea Frans Timmermans.

Jista' jkollok l-aħjar liġijiet imma l-importanti huwa kif se nimplimentaw dawn il-liġijiet jekk verament irridu nagħmlu x-xogħol bis-serjetà.

Jista' jkollna l-aħjar aġenzija fuq l-avvanz teknoloġiku u l-innovazzjoni diġitali, però jekk din l-awtorità m'aħniex se nippermettulha taħdem verament bħala awtorità indipendenti u awtonoma tal-liġi, dan il-ħin kollu li għamilna nitkellmu hawnhekk inkunu ħlejnieh fix-xejn.

Nirringrazzjak.

ID-DEPUTY SPEAKER: Grazzi.

L-Onor.

GODFREY FARRUGIA: Sinjura President, jekk m'iniex sejjer żball, din hija r-raba' awtorità jew aġenzija li se titwaqqaf din is-sena f'din il-leġiżlatura.

Qed nirreferi għal wieħed mit-tliet Abbozzi ta' Liġi li qegħdin nitkellmu dwarhom, jiġifieri, dak li jirrigwarda l-innovazzjoni u t-teknoloġija.

Fl-opinjoni tiegħi, dawn il-liġijiet, b'mod partikolari dik li se twaqqaf awtorità, kollha għandhom l-istess tfassil, minkejja li s-suġġett ikun varju.

Fil-fatt kellna awtoritajiet li jittrattaw il-welfare state, awtoritajiet tal-infrastruttura u issa qed nitkellmu fuq awtorità tat-teknoloġija.

Hemm template li huwa uniku u ewlieni.

Huwa tajjeb li titwaqqaf awtorità għax nemmen li l-implimentazzjoni ta' kull liġi, meta tiġi għall-eżekuzzjoni tagħha, tkun aktar effettiva, u jien, għall-inqas, hekk nistenna.

Ir-realtà tal-ġurnata hija li għalkemm Malta fil-mument mhijiex fqira - wara kollox qegħdin fl-aqwa żmien! - huwa ċar li għandna faqar ieħor.

Għandna faqar meta niġu għas-sistema politika għax din ma tiggarantixxix l-interess pubbliku, anke bit-twaqqif ta' xi wħud minn dawn l-awtoritajiet; għandna amministrazzjoni pubblika li hija 'l bogħod minn prattika tajba; u għandna istituzzjonijiet li huma indipendenti, imma mhumiex awtonomi u meta jiġu fl-eżekuzzjonijiet u fir-regolarizzazzjoni tagħhom, it-tmexxija ma tħarisx lejn dik id-direzzjoni li suppost hija sostenibbli għal pajjiżna mill-aspett ekonomiku, ambjentali u tal-iżvilupp, imma tara biss pjanijiet ta' politika u strateġiji mfassla sa bieb l-elezzjoni, jekk ikunu mfassla sa bieb l-elezzjoni!

Għaldaqstant meta jien nifli dak li hemm miktub b'mod ġenwin - u qed nerġa' nirreferi għal dan l-Abbozz ta' Liġi dwar l-innovazzjoni u t-teknoloġija - inħossni kburi li jien parti minn din il-Kamra u nħossni sodisfatt, kemm bħala leġiżlatur kif ukoll bħala policymaker fi ħdan din il-Kamra.

Dan huwa l-mod kif il-liġi qed tindirizza legalità teknika dwar dan is-suġġett.

Dan huwa suġġett li jindirizza oqsma fl-ekonomija u fl-industrija biex, b'mod partikolari, servizzi li joffru soluzzjonijiet ġodda u li jkunu oriġinali, ikollhom dak l-effett li bis-saħħa tal-kreattività tagħhom jikber l-iżvilupp ta' pajjiżna.

Għalhekk ir-riżultat aħħari tiegħu huwa li jtejjeb il-kwalità tal-ħajja.

Iżda meta nħares lejn - u qed niffoka b'mod partikolari fuq dan l-Abbozz ta' Liġi mit-tliet Abbozzi ta' Liġi li għandna, għalkemm se nirreferi b'mod komprensiv fuq it-tnejn l-oħra wkoll fir-rimarki konklużivi tiegħi – Taqsima V li tirrigwarda d-dispożizzjonijiet mixxellanji, b'mod partikolari subklawsola (2) ta' klawsola 20, m'hemmx mod ieħor kif niddeskrivi dak li nħoss: nitkexkex.

Dan għaliex dak li hemm miktub b'mod kawt fir-raba' taqsimiet l-oħrajn, mill-ewwel waħda sar-raba', jiġi taħżiż fl-ilma għax jinbidel kollox skont minn liema naħa tas-sodda jqum il-Ministru filgħodu.

Minkejja li l-Ministru jista' jieħu parir mill-awtorità li hija indipendenti imma mhux awtonoma - mhijiex awtonoma għax, bħalma qal l-Onor.

Mario de Marco, il-ħames membri tal-bord tal-awtorità huma maħturin totalment mill-Eżekuttiv u mill-Ministru u allura dawn jirrispondu lill-Ministru - il-Ministru għandu ċans li jibdel mill-'a' saż-'ż' tal-kontenut ta' Taqsima I sa Taqsima IV.

F'dan l-Abbozz ta' Liġi jingħad li dan jista' jagħmlu mingħajr preġudizzju għall-ġeneralità ta' dak li ntqal qabel jiġifieri waqt li l-Ministru jista' jaġixxi bil-parir tal-awtorità li jwaqqaf hu stess, jista' jneħħi u jibdel il-membri kif irid hu, jista' jdaħħal jew jemenda xi tifsiriet f'dan l-Abbozz ta' Liġi, jista' jemenda, jissostitwixxi jew jirrevoka kull waħda mill-iskedi - anke l-iskedi jista' jbiddilhom kollha mill-qiegħ! – u jista' joħroġ regoli jew linji gwida fir-rigward ta' reġistru ta' awtorizzazzjoni, eċċ. Dan ifisser li dak li nkiteb b'mod tekniku b'mod ġenwin f'din il-liġi jista' jinbidel kollu.

Hawnhekk nixtieq ningħaqad mal-Onor.

Mario de Marco u jien ukoll nerġa' nappella lill-Gvern - naf li din mhijiex prassi ta' dan il-Gvern biss imma kienet prassi wkoll ta' gvern ieħor f'leġiżlaturi oħrajn - li wasal iż-żmien li f'din Malta moderna, meta qegħdin inħarsu lejn din l- istituzzjoni bħala l-ogħla istituzzjoni, meta qegħdin ngħidu li aħna qegħdin f'demokrazija matura - li fl-opinjoni tiegħi, ma nistax ngħidha aktar - hemm bżonn li dawn l-awtoritajiet li qegħdin inwaqqfu jsirulhom checks and balances kif suppost biex inħarsu l-vera governanza tajba.

Naħseb li lkoll kemm aħna, miż-żewġ naħat ta' din il-Kamra, jixtieq li pajjiżna jitmexxa b'governanza tajba.

Aħna tal-Partit Demokratiku tkellimna dwar dan u għedna li l-governanza tajba rridu nagħmluha aħna stess minn din il-Kamra.

Hemm ir-regoli tal-istituzzjonijiet Ewropej imma fl-aħħar mill-aħħar aħna s-sidien ta' dak li nwettqu u, għaldaqstant, jiġi minna li dan insaħħuh.

M'ilux, jien u l-Onor.

Marlene Farrugia bħala co-sponsor, ressaqna mozzjoni privata dwar dan biex inħarsu u nsaħħu b'mod regolarizzat is-sistema finanzjarja tagħna, tal-gaming u anke tal-FIAU li, wara kollox, tidħol anke f'dan l-Abbozz ta' Liġi dwar l-innovazzjoni tat-teknoloġija, fis-servizzi li huma jagħtu għax dawn huma katina ma' dawn iż-żewġ affarijiet.

Għidli, bir-regolatur kif imwaqqaf b'din il-liġi, x'saħħa ta' sorveljanza u monitoraġġ hemm biex l-affarijiet isiru b'governanza tajba?

Mhux talli xejn, talli l-Ministru jista' jibdel l-affarijiet kif irid u meta jrid.

Bħal dawn ikun hemm anke każijiet ta' avviżi legali li joħorġu waqt l-elezzjoni stess, waqt il-kampanja elettorali, meta l-Parlament ma jkunx qed jiltaqa'; jiġifieri hemm dak il-poter.

Irridu noqogħdu attenti.

Meta nara minn Taqsima I sa Taqsima IV miktubin b'tant reqqa u b'mod intelliġenti, imbagħad naqra klawsola 20 ta' Taqsima V, li hija kważi template ta' awtoritajiet oħrajn li twaqqfu din is-sena u anke qabel minn dan il-Gvern, nitkexkex u nistaqsi jekk huwiex possibbli li hemm bżonn dan il-poter kollu biex din il-liġi tkun implimentata u segwita!

Sinjura President, ippermettili naqra ftit ħsebijiet dwar jien x'ninnota u x'nixtieq li din l-ogħla istituzzjoni fil-fatt ikollha.

Għax mil-liġijiet li qegħdin jitressqu bħalissa, b'mod partikolari dawk tal-finanzi u tal-gaming, s'issa m'hemm xejn ħlief bżar fl-għajnejn.

Hemm baħar jaqsam bejn dak li nparlaw dwaru u dak li fil-fatt isir meta niġu għall-governanza bi prattika tajba.

Ninnota li s-setturi tas-servizzi finanzjarji u tal-gaming huma oqsma ewlenin għall-ekonomija ta' pajjiżna u li s-servizzi u l-opportunitajiet ta' xogħol ipprovduti minnhom huma ta' benefiċċju essenzjali għall-familji Maltin u Għawdxin.

Dwar dan naħseb li kulħadd jaqbel fuq din in-naħa tal-Kamra.

Dawn huma pilastru u grazzi għal kull gvern li bena fuq it-tajjeb tagħhom imma ma nistgħux ngħidu li l-ħażin ġie eliminat.

Irrid ninnota wkoll li dawn is-setturi f'pajjiżna għandhom quddiemhom opportunitajiet kbar ta' żvilupp u jistgħu jikkontribwixxu biex il-kwalità tal-ħajja f'pajjiżna tkompli togħla u tilħaq l-aqwa livelli.

Għalkemm aħna żgħar għandna nimmiraw biex inkunu fuq skala globali.

Dik hija l-isfida u dak huwa s-sabiħ tal-potenzjal ta' Malta tagħna lkoll.

Iż-żewġ setturi tal-finanzi u tal-gaming, li ż-żewġ Abbozzi ta' Liġi l-oħrajn jolqtuhom b'xi mod jew ieħor, għandhom diversi sfidi kbar u lkoll kemm aħna għandna interess li jiġu megħluba.

Biex dan iseħħ għandu jiġi żgurat li l-awtoritajiet ta' viġilanza jaħdmu b'kompetenza u bi professjonalità.

Imma biex taħdem b'kompetenza u bi professjonalità, minbarra li titwaqqaf u tiġi implimentata l-liġi, irid ikollok ir-riżors uman, ir-riżors ta' proċessi, ir-riżors finanzjarju u r-riżors teknoloġiku, għax il-bqija xejn ma jimxi.

Irridu naraw li nħarsu l-istandards, il-prattiċi tajba u l-konvenzjonijiet internazzjonali u naraw li dawn joperaw - u hawn il-qofol - mingħajr indħil politiku jew indħil ta' xi xorta oħra jew xkiel ieħor.

Għandha xkiel din il-liġi?

Dażgur li għandha xkiel!

Dan jiddependi mill-personalità tal-Ministru.

Hawn Ministri li nneħħilhom il-kappell u hawn oħrajn li ma niddejjaqx ngħid li jekk narahom naqsam in-naħa l-oħra.

Għax mhux kull politiku jimxi bl-istess mod meta jiġi għall-indħil jew xkiel ieħor f'awtoritajiet li suppost huma indipendenti u awtonomi.

Jien nagħraf li kemm il-Gvern kif ukoll l-Oppożizzjoni esprimew il-qbil tagħhom, jiġifieri f'dan il-qasam għandu jintlaħaq consensus, u għalfejn le?

Dan huwa l-appell tiegħi fuq dawn il-materji strateġiċi; li dawn iż-żewġ setturi, li naf li s-Segretarju Parlamentari jmexxihom b'tant passjoni fl-interess nazzjonali - u hekk nippretendi - jiġu mħarsa minn kull possibbiltà ta' theddid kriminali, ta' ħasil ta' flus u nuqqasijiet ta' superviżjoni ta' entitajiet liċenzjati u dawk soġġetti għal-liġijiet ta' ħarsien minn ħasil ta' flus.

Aħna nemmnu ħafna fl-erba' pilastri li għandna, li jiddefinixxu d-demokrazija rappreżentattiva u d-demokrazija matura, imma hemm bżonn li dawn jissaħħu.

Il-Kostituzzjoni tagħna kif inhi espressa hija dgħajfa, imma lil hinn mill-Kostituzzjoni hemm għodod oħrajn li nistgħu nużaw.

Hemm il-Parlament u hemm ir-rwol tagħna lkoll fil-Parlament.

Jien ipproponejt it-twaqqif ta' kumitat permanenti ġdid ad hoc bil-għan li jiddiskuti policies u jħares lejn l-operat ta' setturi regolati b'liġijiet speċjali bħalma huma l-gaming u s-servizzi finanzjarji, li għandhom importanza strateġika u ta' interess materjali, u timporta fuqhom il-Kamra.

Għalfejn le?

Għandna setturi oħrajn li għandhom kumitat permanenti, li jħarsu l-operat tagħhom ta' regolarizzazzjoni u ta' kif isiru l-affarijiet b'mod viġilanti bħall-Kumitat Permanenti dwar il-Kontijiet Pubbliċi u l-Kumitat Permanenti dwar l-Affarijiet Ekonomiċi u Finanzjarji.

Dan huwa settur ieħor li din il-Kamra, bħala istituzzjoni, ma tħarisx.

Għalhekk wasal iż-żmien li jekk verament għandna rajna f'idejna, lill-istituzzjonijiet Ewropej għandna nagħtuhom tweġiba.

Din hija soluzzjoni li qed joffri l-Partit Demokratiku biex aħna t-tliet partiti flimkien naslu ħalli verament inħarsu l-interessi ta' Malta.

Dan il-kumitat li qed nipproponi jikkonsidra rapporti u policies relevanti għal dawn is-setturi; jifli materji u ħwejjeġ li għandhom x'jaqsmu mal-awtoritajiet statutorji u organizzazzjonijiet pubbliċi li joperaw fil-qasam tal-gaming u l-finanzi; jifli politika u materji oħrajn li għandhom x'jaqsmu ma' sorveljanza ta' dawn iż-żewġ setturi u ta' professjonijiet u setturi li jipprovdu servizzi anċillari lil dawn iż-żewġ setturi u li għandhom obbligi ta' diliġenza taħt il-liġijiet fis-seħħ li jħarsu l-money laundering u l-iffinanzjar tat-terroriżmu; jiddiskuti u janalizza l-impatt tad-deċiżjonijiet tal-Gvern u tal-Unjoni Ewropea f'dawn is-setturi; jirċievi u jisma' opinjoni ta' korpi kostitwiti, għaqdiet mhux governattivi u organizzazzjonijiet involuti f'dawn iż-żewġ setturi; jitlob biex persuni jidhru quddiem l-istess kumitat sabiex jagħmlu espożizzjoni jew jagħtu rendikont tal-ħidma u tar-responsabilitajiet tal-oqsma li jaqgħu taħt dan l-istess kumitat u jagħmel ukoll rakkmandazzjonijiet sabiex tittieħed azzjoni fejn l-awtoritajiet kompetenti jew uffiċjali tagħhom ma jkunux aġixxew skont il-liġi jew fejn l-aġir tagħhom ma jkunx aderenti mal-prattiċi internazzjonali u mal-liġijiet fis-seħħ.

Hawnhekk qegħdin noffru soluzzjoni on a silver plate u nixtieq li niftħu widnejna għal din is-soluzzjoni.

Ejjew nagħmluha lkoll flimkien, nagħmluha tagħna.

Naqblu ħafna ma' dan is-suġġett, imma hemm bżonn li ma nibqgħux reqdin dwaru u nagħmlu dak li bħala persuni pubbliċi għandna d-dover u l-obbligu li nagħmlu.

Bis-saħħa ta' kumitat bħal dan li jkun iħares lejn dawn it-tliet Abbozzi ta' Liġi u oħrajn - anke dak li ġej fuq l-Awtorità tal-Gaming 'il quddiem li naf li qed tinħema min-naħa tas-Segretarjat - ikollna l-istrutturi.

Min ma jridx it-trasparenza?

Min ma jridx il-kontabbiltà?

Min ma jridx li pajjiżna jaħsad il-frott minn dak li huwa tiegħu?

Min ma jridx li pajjiżna jkollu l-potenzjal li jkun fuq dik il-pjattaforma globali?

Hemm bżonn inkunu serji meta niġu għall-eżekuzzjoni ta' dawn il-ħwejjeġ.

F'soċjetà li qed tevolvi b'rata ferm mgħaġġla, anke bis-saħħa tat-teknoloġija innovattiva, hemm ħafna x'tixtarr u għandna ħafna kompetituri, aktar u aktar meta nafu li s-soċjetà - mhux Malta biss, imma anke pajjiżi oħrajn, imma f'dan il-Parlament nazzjonali jkolli nitkellem fuq dak li qed iseħħ f'Malta u f'Għawdex - qed titlef l-għeruq tal-umanità tagħha.

Qegħdin nitilfu dak li jagħmilna bnedmin, dak li huwa l-għerq tagħna, il-pern tal-persuna.

Għalhekk illum, u għada aktar mil-lum, irridu noqogħdu attenti u hemm bżonn aktar minn qatt qabel li nħarsu l-kawżi ġusti tas-soċjetà Maltija u Għawdxija.

Dan huwa l-appell tiegħi.

Sur President, jista' jkun li dan huwa Abbozz ta' Liġi li jitkellem fuq affarijiet bħalma huma l-bitcoin, l-innovazzjoni fit-teknoloġija u affarijiet bħal dawn, imma fl-aħħar mill-aħħar għalfejn dan kollu?

Dan kollu qegħdin nagħmluh biex il-kwalità tal-ħajja tagħna tkun aħjar u nħallu l-prosperità għal uliedna, imma meta qed nagħmlu hekk, hemm bżonn li nħarsu dak li huwa ġust.

Il-kawża ġusta minn kwalunkwe gvern tal-ġurnata, jgħidu x'jgħidu l-polls, għandha tkun li meta jgħaddu s-snin inħarsu lejn il-mod kif il-gvern tal-ġurnata jkun mexxa l-governanza tiegħu.

Jien se nagħlaq id-diskors tiegħi billi ngħid prosit lil min kiteb l-ewwel erba' taqsimiet ta' dan l-Abbozz ta' Liġi, imma jiddispjaċini ngħid li l-mod kif inhi miktuba Taqsima V, partikolarment subklawsola (2) ta' klawsola 20, minn paragrafu (a) sa paragrafu (ġ), jagħmel diżunur lill-kredibilità u lill-integrità ta' din il-Kamra.

Nirringrazzjak.

L-ISPEAKER: Grazzi.

(Onor. Membri: No) Insejjaħ lis-Segretarju Parlametnari Silvio Schembri biex, jekk jogħġbu, jagħmel il-winding up.

SILVIO SCHEMBRI (Segretarju Parlamentari għas-Servizzi Finanzjarji, Ekonomija Diġitali u Innovazzjoni): Sur President, nixtieq nibda billi nirringrazzja lill-kelliema tal-Oppożizzjoni li pparteċipaw f'dan id-dibattitu; l-Onor.

Huwa tajjeb li nsemmu li bi ftehim mal-Oppożizzjoni hawnhekk qegħdin nitkellmu fuq tliet Abbozzi ta' Liġi, li huma l-Abbozz ta' Liġi dwar Arranġamenti u Servizzi ta' Teknoloġija Innovattiva, l-Abbozz ta' Liġi dwar l-Attiv Finanzjajru u Virtwali u l-Abbozz ta' Liġi dwar l-Awtorità tal-Innovazzjoni Diġitali ta' Malta.

L-Ordnijiet Permanenti ma jippermettux li t-tliet Abbozzi ta' Liġi jiġu approvati f'daqqa, imma peress li qed nitkellmu fuq l-istess suġġett, sar ftehim li d-diskussjoni fuq dawn it-tliet Abbozzi ta' Liġi tiġi eżawrita kollha waqt li qegħdin niddiskutu t-Tieni Qari tal-ewwel Abbozz ta' Liġi jiġifieri kif jingħalaq dan it-Tieni Qari nerġgħu niftħu t-Tieni Qari fuq iż-żewġ Abbozzi ta' Liġi l-oħrajn u jingħalqu immedjatament għax id-diskussjoni tkun diġà ġiet eżawrita.

Nixtieq nirrispondi għal ftit rimarki li saru.

L-ewwel nett, nixtieq minn qalbi nirringrazzja lill-Oppożizzjoni għall-maturità li wriet fuq din id-diskussjoni.

Kif ġie ppronunzjat mill-istess kelliema, se jkun hawn qbil fuq dawn it-tliet Abbozzi ta' Liġi u naħseb li dan huwa messaġġ ċar u sabiħ li qegħdin nibagħtu hemm barra; li aħna, bħala pajjiż, anke fejn tidħol din l-industrija l-ġdida, se nkunu l-ewwel pajjiż fid-dinja li qegħdin inressqu dan l-Abbozz ta' Liġi, u allura se nkunu qegħdin nindirizzaw din l-ekonomija, din l-industrija l-ġdida, b'mod ħolistiku permezz ta' tliet Abbozzi ta' Liġi ġodda.

Għalhekk tajna l-messaġġ li bħalma għamilna fis-settur tas-servizzi finanzjarji u fis-settur tal-gaming, anke fuq din l-industrija hemm qbil u se tiġi approvata b'mod unanimu.

Huwa tajjeb li ngħidu li bid-diskussjoni matura li għamilna f'dan il-pajjiż influwenzajna pajjiżi oħrajn għax sa sena ilu kienu qegħdin jitkellmu fuq li jipprojbixxu din l-industrija u issa qegħdin jieħdu t-triq tagħna - kif semma ftit ilu l-kollega l-Onor. de Marco – li jmorru għal aktar regolamentazzjoni.

Nixtieq nirringrazzja wkoll lil diversi entitajiet, fosthom lil Ganado Advocates għas-sapport li tawna fl-abbozzar tal-liġijiet kif ukoll l-awtoritajiet li pparteċipaw fid-diskussjonijiet, fosthom l-Awtorità Maltija għas-Servizzi Finanzjarji, il-Malta Gaming Authority, il-MITA, il-Malta Communications Authority, il-Blockchain Task Force, Bitmalta, is-Central Bank, l-FIAU, u l-mijiet ta' kumpaniji privati minn madwar id-dinja kollha li ltqajna magħhom sabiex nieħdu l-aspett prattiku u l-aspett ta' esperjenza li għandhom biex illum stajna nressqu dawn it-tliet Abbozzi ta' Liġi, li huma fost l-aqwa abbozzi ta' liġi li qatt kien hawn f'din l-industrija.

B'mod partikolari nixtieq nirringrazzja lill-ħaddiema tas-Segretarjat tiegħi, li minkejja li huma ammont żgħir, ħadmu lejl u nhar b'dedikazzjoni sħiħa sabiex fi ftit xhur għamilna dak li pajjiżi oħrajn m'għamlux f'numru ta' snin.

Naħseb li dan huwa fatt li wieħed għandu jiftaħar bih għax poġġejna lil Malta fuq il-mappa tad-dinja.

Illum il-ġurnata jekk titkellem fuq Blockchain mill-ewwel kulħadd isemmilek the blockchain island u jkunu qed jirreferu għal Malta.

Jien kburi li l-aħħar statistika li ħarġet riċentement ikklassifikat lil Malta bħala l-ewwel u l-aqwa pajjiż sabiex kumpaniji tal-Blockchain ikunu jistgħu jistabbilixxu ruħhom fih.

Fil-fatt diġà ħabbart numru ta' kumpaniji li tkellimna magħhom u li se jkunu qegħdin joperaw minn Malta u nista' ngħid li n-numru ta' kumpaniji se jkompli jiżdied minn ġimgħa għal ġimgħa.

Ma jfissirx li dawn il-kumpaniji kollha se jkunu approvati għax, ovvjament, wara li tidħol il-liġi fis-seħħ, jibda mill-ewwel il-mekkaniżmu sabiex jibdew jiġu approvati u allura hemmhekk tidħol in-neċessità tal-liċenzja.

Se nibda billi nirrispondi xi rimarki li għamel l-Onor.

Godfrey Farrugia u nindirizza punt mill-ewwel għax naħseb li hemm nuqqas ta' ftehim dwaru.

L-Onor.

Farrugia staqsa għalfejn se jkun hemm awtorità ġdida u semma l-punt dwar il-poteri li jingħataw lill-Ministru.

L-ewwel nett, għalfejn se titwaqqaf awtorità ġdida?

Se titwaqqaf awtorità ġdida għax din hija industrija ġdida li tolqot diversi setturi oħrajn, jiġifieri jista' jkollok prodott li jaħdem fuq il-blockchain, però parti minnu tkun topera mal-industrija tal-gaming u parti oħra minnu tkun topera mal-industrija tas-settur finanzjarju, u allura ma tistax awtorità preżenti tirregola fuq awtoritajiet oħrajn.

Din hija waħda mir-raġunijiet.

Fil-fatt se jkun hemm awtorità speċjalizzata, li hija l-Awtorità tal-Innovazzjoni Diġitali ta' Malta, u mbagħad, kif semma l-Onor.

Mario de Marco, se jkun hemm bord konġunt li jara li jekk ikun hemm kwestjoni bejn awtorità jew oħra, f'termini ta' effiċjenza, dan il-bord ikun jista' jgħid min se jkun qed jirregola.

L-Onor.

Godfrey Farrugia għamel il-punt l-ieħor dwar il-poteri li għandu l-Ministru.

Sfortunatament ikolli ngħid li naħseb li hawnhekk l-Onor.

Farrugia ħa l-liġi at a tangent, fis-sens li din il-liġi qiegħda hemmhekk biex tara li dawk l-affarijiet li beda jitkellem fuqhom pjuttost ma jsirux.

Li nissuġġerixxi lill-Onor.

Farrugia huwa li jerġa' jara l-liġi sew speċjalment fejn jidħlu l-iskedi.

L-ewwel nett, kieku ministru jkun irid ibiddel xi ħaġa mill-Awtorità jista' faċilment jagħmel dan b'avviż legali; ma kellix għalfejn noqgħod insemmiha fil-liġi per se, imma semmejnieha fil-liġi per se għax aħna rridu liġi li tkun future proof.

Il-kelliema tal-Oppożizzjoni rrikonoxxew li din hija industrija dinamika ħafna, industrija li tinbidel u għalhekk jinħass il-bżonn ta' awtorità.

Biex nagħmluha ċara, illum din l-attività mhijiex attività illegali imma hija attività li mhijiex regolata.

Fin-nuqqas ta' dawn il-liġijiet u fin-nuqqas tal-Awtorità jien m'għandix poteri li nwaqqaf kumpanija milli topera f'dan is-settur f'pajjiżna.

Jekk hemm kumpanija li qed topera b'mod malizzjuż f'dan il-pajjiż, b'riskju għal industriji oħrajn, illum il-ġurnata m'għandix is-saħħa li nintervjeni.

B'din il-liġi se jkolli s-saħħa li nintervjeni u nwaqqaf l-operat ta' dik il-kumpanija.

Kif semmejna, din l-industrija hija innovattiva u tinbidel minn żmien għal żmien u allura aħna rridu nkunu intelliġenti biżżejjed sabiex il-liġi li nagħmlu tkun future proof.

U aħna daħħalna dik il-klawsola mhux biex inneħħu xi protezzjoni mil-liġi stess.

Li kieku ridt nagħmel hekk ma kellix għalfejn indaħħal dik il-klawsola għax nista' ngħaddi b'avviż legali u xorta nbiddilha.

Dik il-klawsola daħħaltha biex l-Awtorità nagħtiha s-saħħa u nżid aktar poteri biex inkun nista' nipproteġi aktar l-industrija.

Din mhijiex kwestjoni ta' blockchain biss imma hawnhekk qed nitkellmu wkoll fuq operazzjonijiet li huma disruptive, bħad-distributed ledger technology.

Aħna diġà qed naraw teknoloġiji ġodda bħal, pereżempju, Tangle, li l-liġi preżenti ma ssemmihomx għax dawn it-teknoloġiji għadhom mhumiex operattivi.

Għalhekk irrid nagħti dik il-window opportunity, li jekk jien nara li hemm attività teknoloġika ġdida li ma tkunx qed tinqabad b'din il-liġi, nista' immedjatament nikkonsulta mal-Awtorità u ndaħħalha f'dak il-parametru tal-liġi u mhux noqgħod nistenna l-proċess parlamentari kollu, bir-riskju li f'dak iż-żmien ikolli kumpaniji li ma jkunux qed joperaw skont il-liġi.

Ejjew ninnotaw daqsxejn l-affarijiet u mhux sempliċement ngħidu l-affarijiet biex inkunu kkritikajna xi ħaġa.

Il-kritika politika hija mistennija, però ejjew naraw li l-kritika tkun fattwali.

Jekk tgħidli li erba' taqsimiet ta' dan l-Abbozz ta' Liġi huma tajbin imma taqsima minnhom tħassar kollox tkun qed tmur kompletament kontra l-ispirtu ta' dan l-Abbozz ta' Liġi!

Kieku jien ridt inħalli kollox miftuħ, ma kontx nagħmel l-Abbozz ta' Liġi!

Illum jistgħu joperaw mingħajr liġi!

Sur President, ġie mistoqsi wkoll għalfejn hemm bżonn awtorità ġdida.

Ir-riżorsi huma limitati u allura ma rridux naraw li dawn jiġu mifruxa u mbagħad kull awtorità twaqqaf unit tal-blockchain.

Se jkollna awtorità waħda li tkun l-awtorità professjonali ta' dan il-pajjiż biex tkun tista' tmexxi u tkun anke punt ta' referenza f'dan is-settur.

Naqbel mal-Onor.

Mario de Marco li qal li issa rridu nkomplu nestendu d-diskussjonijiet barra mill-pajjiż anke fuq livell internazzjonali.

Nista' ngħid li dawn diġà bdew u fil-fatt għandi numru ta' laqgħat ma' istituzzjonijiet oħrajn Ewropej programmati.

Nista' ngħid ukoll li sa ftit tal-jiem ilu kont Londra u żort diversi pajjiżi oħrajn sabiex isiru dawn id-diskussjonijiet.

Huwa veru li tieħu l-ħin però mbagħad, eventwalment, parti mill-mandat ta' din l-awtorità se jkun li tkompli tmexxi dawn id-diskussjonijiet u dawn ma nibqax immexxihom jien b'mod prinċipali.

Ovvjament din l-industrija hija ta' riskju għoli u għalhekk ħassejna l-bżonn li nagħmlu liġi għax inkella l-pajjiż ma jkollux xi ħaġa li tista' tipproteġi u ma nkunux nistgħu nwaqqfu lil dak li jkun imma b'din il-liġi se nkunu nistgħu nagħmlu dan.

Finalment naħseb li diġà identifikajna ħafna mill-punti li ssemmew u hawnhekk nerġa' nirringrazzja mill-ġdid lill-Oppożizzjoni, b'mod partikolari lill-kelliema min-naħa tal-Oppożizzjoni l-Onor.

Kristy Debono, għall-koperazzjoni sħiħa li rċevejna f'dawn id-diskussjonijiet u għall-maturità li wrew dwar dan is-settur.

Kif jgħid l-Abbozz ta' Liġi dwar l-awtorità l-ġdida, il-Gvern se jkun qiegħed jaħtar l-ewwel CEO tiegħu.

Fil-fatt hawnhekk nista' nħabbar li avviċinajt lil Mr Stephen McCarthy sabiex ikun jista' jokkupa l-ewwel kariga ta' CEO ta' din l-awtorità l-ġdida.

Huwa aċċetta din is-sejħa u għalhekk, ġaladarba tiġi approvata u mwaqqfa l-awtorità l-ġdida, hu jkun jista' jieħu r-rwol tiegħu bħala l-ewwel CEO ta' din l-awtorità.

Is-Sur McCarthy huwa awditur, għandu BA (Hons.) fl-Accoutancy, mexxa diversi awtoritajiet f'pajjiżna, u riċentement huwa wkoll is-CEO tal-Awtorità tad-Djar.

Nixtieq nawguralu għal din l-isfida li se jkun qiegħed jidħol għaliha, nemmen fil-kapaċitajiet tiegħu u persważ li flimkien mat-tim professjonali li se jkun qed jibni, se jkun qed imexxi b'suċċess din ir-responsabbiltà ġdida li aħna, bħala Gvern, se nkunu qed nafdawlu flimkien mal-kumplament tat-tim tal-istess awtorità.

Sur President, jien ninsab onorat u kburi bil-ħidma li bħala pajjiż wettaqna.

Jien nemmen li din hija industrija li se tkun qed tbiddel wiċċ dan il-pajjiż, anke b'investiment kbir li diġà bdejna naraw u li se jkompli jiżdied fil-jiem li ġejjin.

Però ninsab kburi wkoll għaliex qegħdin noffru industrija ġdida u futur ġdid, u għalhekk jien, li qiegħed parteċipi fiha u qed nara l-ġid kbir li se nkunu qed noħolqu permezz ta' dan l-Abbozz ta' Liġi, m'għandi xejn ħlief kliem ta' tifħir lejn l-avvanzi u l-kapaċitajiet tal-Maltin ta' din il-gżira ċkejkna f'nofs il-Mediterran.

Illum Malta qiegħda tissemma' u f'ċerti affarijiet qed tiġi komparata u saħansitra qed taqbeż pajjiżi oħrajn kbar, bħall-Ġermanja, Franza u anke l-Amerika.

Jien m'għandi xejn aktar x'inżid, ħlief li mill-ġdid nirringrazzja lil kulħadd għall-parteċipazzjoni tiegħu f'dan id-dibattitu.

Nirringrazzjak.

L-ISPEAKER: Grazzi.

Il-mistoqsija hi l-Abbozz ta' Liġi msejjaħ "Att sabiex jipprovdi għar-regolamentazzjoni ta' arranġamenti ta' teknoloġija innovattiva msemmija li hemm riferenza għalihom f'dan l-Att, kif ukoll ta' servizzi ta' teknoloġija innovattiva li hemm riferenza għalihom f'dan l-Att, sabiex jiġu eżerċitati mill-Awtorità tal-Innovazzjoni Diġitali ta' Malta jew f'isimha funzjonijiet regolatorji fir-rigward ta' dawk l-arranġamenti u servizzi" ikun moqri t-Tieni Darba.

Il-mozzjoni għaddiet nem. con. u l-Abbozz ta' Liġi ġie moqri t-Tieni Darba.

L-ISPEAKER: Is-Segretarju Parlamentari Silvio Schembri.

SILVIO SCHEMBRI: Sur President, nipproponi li dan l-Abbozz ta' Liġi jiġi ttrattat mill-Kumitat Permanenti għall-Konsiderazzjoni ta' Abbozzi ta' Liġi.

L-ISPEAKER: Min jissekonda?

L-ISPEAKER: Il-mistoqsija hija li dan l-Abbozz ta' Liġi jiġi ttrattat mill-Kumitat Permanenti għall-Konsiderazzjoni ta' Abbozzi ta' Liġi.

Il-mozzjoni għaddiet nem. con.

ABBOZZ TA' LIĠI DWAR L-ATTIV FINANZJARJU VIRTWALI

SILVIO SCHEMBRI: Sur President, għandi Messaġġ mingħand il-President.

L-ISPEAKER: Se naqra l-Messaġġ:

Il-President wara li kienet informata dwar is-suġġett tal-Abbozz ta' Liġi "sabiex jirregola l-qasam tal-Offerti dwar Attiv Finanzjarju Virtwali Inizjali u Attiv Finanzjarju Virtwali u sabiex jipprovdi għal ħwejjeġ anċillari jew inċidentali jew konnessi ma' dan", tirrakkomandah għall-konsiderazzjoni tal-Kamra tad-Deputati.

24 ta' Mejju 2018

Is-Segretarju Parlamentari Silvio Schembri.

SILVIO SCHEMBRI: Sur President, nipproponi t-Tieni Qari tal-Abbozz ta' Liġi msejjaħ "Att sabiex jirregola l-qasam tal-Offerti dwar Attiv Finanzjarju Virtwali Inizjali u Attiv Finanzjarju Virtwali u sabiex jipprovdi għal ħwejjeġ anċillari jew inċidentali jew konnessi ma' dan".

L-ISPEAKER: Min jissekonda?

L-ISPEAKER: Rimarki.

SILVIO SCHEMBRI: Sur President, bi ftehim mal-Oppożizzjoni, id-diskussjoni fuq it-Tieni Qari ta' dan l-Abbozz ta' Liġi ġiet koperta waqt id-diskussjoni fuq it-Tieni Qari tal-Abbozz ta' Liġi Nru 43, li għadu kif għadda mill-Kamra.

Għaldaqstant mhux se jkun hemm dibattitu fuq dan l-Abbozz ta' Liġi f'dan l-istadju.

L-ISPEAKER: Grazzi.

Jekk m'hemmx aktar rimarki, se npoġġi l-mistoqsija.

Il-mistoqsija hija li l-Abbozz ta' Liġi dwar l-Attiv Finanzjarju Virtwali jiġi moqri t-Tieni Darba.

PERMESS TAL-KAMRA

SILVIO SCHEMBRI: Sur President, peress li dan l-Abbozz ta' Liġi fih il-Messaġġ tal-President, nitlob il-permess tal-Kamra sabiex nipproponi li l-istadju ta' Kumitat ta' dan l-Abbozz ta' Liġi jsir fil-Kumitat Permanenti għall-Konsiderazzjoni ta' Abbozzi ta' Liġi.

L-ISPEAKER: Hawn permess?

Il-permess ingħata.

SILVIO SCHEMBRI: Sur President, nipproponi li dan l-Abbozz ta' Liġi jiġi ttrattat mill-Kumitat Permanenti għall-Konsiderazzjoni ta' Abbozzi ta' Liġi, maħtur skont il-Mozzjoni Nru 21 tat-3 ta' Lulju 2017.

L-ISPEAKER: Min jissekonda?

L-ISPEAKER: Il-mistoqsija hija li dan l-Abbozz ta' Liġi jiġi ttrattat mill-Kumitat Permanenti għall-Konsiderazzjoni ta' Abbozzi ta' Liġi, maħtur skont il-Mozzjoni Nru 21 tat-3 ta' Lulju 2017.

Il-mozzjoni għaddiet nem. con.

ABBOZZ TA' LIĠI DWAR L-AWTORITÀ TAL-INNOVAZZJONI DIĠITALI TA' MALTA

MALTA DIGITAL INNOVATION AUTHORITY BILL

L-ISPEAKER: Se naqra l-Messaġġ:

Il-President wara li kienet informata dwar is-suġġett tal-Abbozz ta' Liġi "sabiex jipprovdi għat-twaqqif ta' Awtorità li tkun magħrufa bħala l-Awtorità tal-Innovazzjoni Diġitali ta' Malta, biex tappoġġa l-iżvilupp u l-implimentazzjoni tal-prinċipji gwida deskritti f'dan l-Att u sabiex tippromwovi prinċipji konsistenti għall-iżvilupp ta' viżjonijiet, ħiliet, u kwalitajiet oħra li għandhom x'jaqsmu mal-innovazzjoni fit-teknoloġija, inkluża teknoloġija distribwita u deċentralizzata, u sabiex teżerċita funzjonijiet regolatorji fir-rigward ta' teknoloġija, arranġamenti u servizzi relatati innovattivi u sabiex tipprovdi għal ħwejjeġ anċillari jew konnessi ma' dan", tirrakkomandah għall-konsiderazzjoni tal-Kamra tad-Deputati.

24 ta' Mejju 2018

SILVIO SCHEMBRI: Sur President, nipproponi t-Tieni Qari tal-Abbozz ta' Liġi msejjaħ "Att sabiex jipprovdi għat-twaqqif ta' Awtorità li tkun magħrufa bħala l-Awtorità tal-Innovazzjoni Diġitali ta' Malta, biex tappoġġa l-iżvilupp u l-implimentazzjoni tal-prinċipji gwida deskritti f'dan l-Att u sabiex tippromwovi prinċipji konsistenti għall-iżvilupp ta' viżjonijiet, ħiliet, u kwalitajiet oħra li għandhom x'jaqsmu mal-innovazzjoni fit-teknoloġija, inkluża teknoloġija distribwita u deċentralizzata, u sabiex teżerċita funzjonijiet regolatorji fir-rigward ta' teknoloġija, arranġamenti u servizzi relatati innovattivi u sabiex tipprovdi għal ħwejjeġ anċillari jew konnessi ma' dan".

L-ISPEAKER: Min jissekonda?

L-ONOR.

L-ISPEAKER: Rimarki.

SILVIO SCHEMBRI: Sur President, ninforma lill-Kamra li skont il-ftehim milħuq, anke f'dan il-każ id-diskussjoni fuq dan l-Abbozz ta' Liġi ġiet koperta waqt id-diskussjoni fuq it-Tieni Qari tal-Abbozz ta' Liġi Nru 43 li għadu kif għadda mill-Kamra.

Għaldaqstant mhux se jkun hemm dibattitu fuq dan l-Abbozz ta' Liġi.

L-ISPEAKER: Grazzi.

Ngħaddi għaldaqstant mill-ewwel biex inpoġġi l-mistoqsija.

Il-mistoqsija hija li l-Abbozz ta' Liġi dwar l-Awtorità tal-Innovazzjoni Diġitali ta' Malta jkun moqri t-Tieni Darba.

Il-mozzjoni għaddiet nem. con. u l-Abbozz ta' Liġi ġie moqri t-Tieni Darba.

PERMESS TAL-KAMRA

L-ISPEAKER: Is-Segretarju Parlamentari Silvio Schembri.

SILVIO SCHEMBRI: Sur President, peress li dan l-Abbozz ta' Liġi fih il-Messaġġ tal-President, nitlob il-permess tal-Kamra sabiex inkun nista' nressaq il-mozzjoni biex l-istadju ta' Kumitat ta' dan l-Abbozz ta' Liġi jsir fil-Kumitat Permanenti għall-Konsiderazzjoni ta' Abbozzi ta' Liġi.

L-ISPEAKER: Hawn permess?

Il-permess ingħata.

L-ISPEAKER: Min jissekonda?

L-ISPEAKER: Grazzi.

Il-mistoqsija hija li dan l-Abbozz ta' Liġi jiġi ttrattat mill-Kumitat Permanenti għall-Konsiderazzjoni ta' Abbozzi ta' Liġi, maħtur skont il-Mozzjoni Nru 21 tat-3 ta' Lulju 2017.

Il-mozzjoni għaddiet nem. con.

L-ISPEAKER: Nifhem li hawn qbil li l-ħin tal-interruzzjoni tax-xogħol ikun issa u li ngħaddu immedjatament għall-Aġġornament?

Fit-8.00 p.m. il-Kamra qablet li l-ħin tal-interruzzjoni tax-xogħol ikun dak il-ħin u li jitressaq l-Aġġornament.

L-ISPEAKER: Nistieden lis-Segretarju Parlamentari Silvio Schembri biex, jekk jogħġbu, jipproponi l-Aġġornament tal-Kamra.

AĠĠORNAMENT

SILVIO SCHEMBRI: Sur President, nipproponi l-Aġġornament tal-Kamra għal nhar l-Erbgħa, 4 ta' Lulju 2018 fl-4.00 p.m. b'din l-aġenda:

Mozzjonijiet

L-Ewwel Qari tal-Abbozz ta' Liġi dwar il-Protezzjoni tal-Minuri (Ħarsien Alternattiv); u

Ewwel Qari ta' Abbozz ta' Liġi li jemenda diversi liġijiet (Amministrazzjoni aħjar tal-Ġustizzja).

Ordnijiet tal-Ġurnata

Abbozz ta' Liġi li jemenda l-Kodiċi Ċivili u l-Kodiċi Kriminali – Tieni Qari;

Abbozz ta' Liġi dwar l-Aġenzija għal Infrastruttura Malta – Tielet Qari;

Jew xi aġenda oħra li tista' tiġi komunikata aktar tard.

Abbozz ta' Liġi dwar is-Sigrieti Kummerċjali – Kumitati Permanenti;

Abbozz ta' Liġi li jemenda l-Att dwar il-Professjoni Nutarili u Arkivji Nutarili – Kumitat Permanenti;

Abbozz ta' Liġi dwar Prevenzjoni tal-Korruzzjoni fl-Isport – Kumitat Permanenti;

Abbozz ta' Liġi biex jemenda Diversi Liġijiet (Riforma dwar il-Pensjonijiet) - Kumitat Permanenti;

Abbozz ta' Liġi li jemenda l-Ordinanza li Tneħħi l-Kontroll tad-Djar – Kumitat Permanenti;

Abbozz ta' Liġi li jemenda l-Kodiċi Kriminali u l-Att dwar id-Dipendenza fuq id-Droga (Trattament mhux Priġunerija) – Kumitat Permanenti;

Abbozz ta' Liġi li jemenda Diversi Liġijiet dwar is-Servizzi Finanzjarji – Kumitat Permanenti;

Abbozz ta' Liġi dwar Arranġamenti u Servizzi ta' Teknoloġia Innovattiva – Kumitat Permanenti;

Abbozz ta' Liġi dwar l-Attiv Finanzjarju Virtwali – Kumitat Permanenti; u

Abbozz ta' Liġi dwar l-Awtorità tal-Innovazzjoni Diġitali ta' Malta – Kumitat Permanenti.

L-ISPEAKER: Grazzi.

L-Onor.

ALEX MUSCAT: Sur President, illum nixtieq nieħu dan l-Aġġornament biex nitkellem ftit fuq ir-realtajiet li pajjiżna għaddej minnhom, b'mod partikolari l-isfida tat-traffiku, u dak li dan il-Gvern qed jagħmel vis-à-vis dawn l-isfidi li jiffaċċja kull Malti u Maltija li jużaw it-toroq tagħna ta' kuljum.

Fid-diskors tiegħi nixtieq insemmi każ partikolari li huwa marbut mas-Central Link Project li qed jiġi diskuss bħalissa.

Dan il-proġett se nitkellem fuqu l-ġimgħa d-dieħla fil-Kumitat Permanenti dwar l-Ambjent u l-Ippjanar tal-Iżvilupp li jien nippresiedi.

Naħseb li huwa fatt magħruf li f'dawn l-aħħar ħames snin is-sitwazzjoni ekonomika ta' pajjiżna ħasdet lill-infrastruttura ta' pajjiżna.

Ma nemminx li fl-2012 jew fl-2013 kellna infrastruttura adegwata biex tlaħħaq mar-realtajiet tal-lum.

Jien nemmen li meta Gvern Laburista fl-2013 ingħata l-ewwel mandat tiegħu sab infrastruttura li kellha n-nuqqasijiet, għax jien ngħid li, possibbilment, ta' qabilna qatt ma ppjanaw li jista' jkollna ekonomija li tikber bir-rata li qed tikber!

Naħseb li qatt ma ppjanaw li r-realtajiet ekonomiċi u l-figuri li lħaqna llum jistgħu jintlaħqu f'daqshekk żmien qasir.

Nafu li llum il-midja tagħmel opinion polls biex tipprova tifhem u tikkalkula eżattament kemm jista' jkun x'inhu dak li jinkwieta lill-poplu Malti u Għawdxi.

Biss biss jekk wieħed jara x'kienu jgħidu s-surveys tal-midja ħames snin ilu jsib li t-tħassib tan-nies ma kienx it-traffiku imma kien ix-xogħol, l-inflazzjoni li kienet dejjem tielgħa u inkwiet b'mod ġenerali fuq il-futur ta' uliedna.

Dik kienet ir-realtà ta' Malta ħames snin ilu biss!

Però jien nemmen li dawn il-kwestjonijiet m'għadhomx fuq nett tal-inkwiet tal-poplu Malti għax dan l-inkwiet indirizzajnieh.

Illum dak li jkun m'għadux jinkwieta fuq jekk hux se jsib xogħol jew jekk it-tfal tiegħu hux se jsibu xogħol.

Illum dawn il-problemi m'għadhomx reali.

Illum it-tħassib huwa aktar ibbażat fuq traffiku b'mod ġenerali u kif bniedem se jasal minn post għal ieħor mingħajr ħafna dewmien ta' żmien.

Jekk naraw ftit iċ-ċifri nsibu li llum, fl-2018, għandna 25,000 ruħ aktar li ta' kuljum qed iqumu filgħodu u jmorru għax-xogħol u l-maġġoranza tagħhom imorru bil-karozza privata tagħhom.

F'pajjiżna llum għandna żieda ta' 600,000 turist aktar milli kellna fl-2012.

Ovvjament dawn it-turisti b'xi mod qegħdin jiċċaqilqu minn post għall-ieħor f'pajjiżna, u allura qed jużaw it-toroq bħalma nużawhom aħna.

Fil-fatt bi tweġiba għal mistoqsija parlamentari li tajt jien stess, sal-aħħar tal-2017 kellna kważi mitt applikazzjoni biex jinbnew lukandi, guest houses u boutique hotels sabiex nakkomodaw aktar turisti f'pajjiżna.

Huwa fatt magħruf li f'pajjiżna għandna densità għolja u huwa l-aktar post Ewropew fejn il-popolazzjoni tgħix f'medda ta' art daqstant żgħira.

Ir-rata ta' nies li jgħixu f'kull kilometru kwadru hija l-ogħla waħda fl-Ewropa u għandna t-tieni l-ogħla rata ta' densità ta' karozzi fl-Ewropa.

Dawn il-figuri jwassluk għall-konklużjoni loġika li fuq medda ta' 25 sena – għalkemm ma ngħidx li ma sarx xogħol – b'mod ġenerali qajla żdied in-network u l-kilometri ġodda ta' toroq li għandna.

Taħt Gvernijiet Nazzjonalisti sar resurfacing ta' numru ta' toroq iżda toroq ġodda kompletament qajla saru.

Dan joħroġ ukoll minn editorjal ta' ġurnal lokali li wkoll ikkonċeda l-fatt li fuq 25 sena qajla żidna l-footprint ta' road network f'pajjiżna.

Jien m'iniex wieħed minn dawk li b'xi mod inkun assolutist u ma nemminx li fil-verità qatt nistgħu naslu f'sitwazzjoni fejn f'pajjiżna naqtgħu t-traffiku għalkollox!

Naħseb li nkunu ftit wishful thinkers jekk nemmnu li b'xi mod nistgħu naqtgħu t-traffiku kompletament minn pajjiżna, però, bla dubju, l-elettorat hemm barra, il-poplu Malti b'mod ġenerali, jippretendi minn kull gvern - u minn dan il-Gvern għax aħna għandna l-mandat li nwettqu – u mill-faxxa politika kollha, jiġifieri l-Gvern u l-Oppożizzjoni, li naraw li nindirizzaw ir-realtà tat-traffiku b'mod ħolistiku.

Huwa tajjeb li nifhmu wkoll li l-impatt tat-traffiku fuq l-ekonomija Maltija mhuwiex xi ħaġa li wieħed jista' jinjora.

Fil-fatt, mill-ftit kalkoli li saru, it-traffiku f'Malta jiswa l-flus lill-ekonomija!

Li inti jkollok persuna li tkun sejra għax-xogħol kull filgħodu u tagħmel ammont ta' ħin imwaħħla fit-traffiku, ħin li setgħet tqattgħu b'mod iktar utli, dak sintendi huwa ta' piż fuq l-ekonomija tagħna.

Nafu wkoll li t-traffiku jnaqqas il-kwalità tal-arja.

Aktar ma jkollok karozzi mwaħħlin fit-traffiku aktar jiżdied it-tniġġis.

Nafu wkoll li għandna 80% taċ-ċittadini Maltin li jużaw il-karozza tagħhom biex imorru għax-xogħol.

Minn riċerka li għamlet il-Eurostat irriżulta li komparat mal-bqija tal-Ewropej, aħna fost l-aktar popli li nużaw il-karozza tagħna biex immorru għax-xogħol.

Fil-fatt it-trasport pubbliku fil-bqija tal-Ewropa jintuża prattikament minn 50% tal-Ewropej biex imorru għax-xogħol ta' kuljum u f'pajjiżna 10% biss tal-Maltin iqumu filgħodu u jaqbdu t-trasport pubbliku biex imorru għax-xogħol.

Dan juri li aħna nużaw il-karozzi privati tagħna b'rata li hija ferm ogħla mill-bqija tal-Ewropej u dan iwassalna għar-realtajiet li qed niffaċċjaw illum il-ġurnata.

Nafu wkoll li kuljum fit-toroq tagħna joħorġu 40 karozza ġdida.

L-istima li din il-problema tat-traffiku qed tiswa lill-ekonomija tagħna tlaħħaq it-€300 miljun fis-sena!

Sur President, il-background tiegħi huwa fil-qasam tal-ekonomija.

Dan iġiegħlek tibda tifhem aktar kif dawn il-figuri jwasslu lill-Gvern - din kienet waħda mill-proposti elettorali prinċipali fil-kampanja elettorali li għaddiet - jiddeċiedi li pajjiżna jrid jinvesti ferm aktar milli konna qed nagħmlu fil-passat sabiex intejbu l-infrastruttura tat-toroq tagħna.

Irid ikun hemm rikonoxximent u rridu naċċettaw, aħna kollha kemm aħna, li pajjiżna waqa' lura matul is-snin fl-investiment biex inżidu l-footprint tar-road network tagħna, biex aktar milli tantiċipa dak li se jseħħ fil-futur, tilqa' għar-realtajiet tal-lum.

Illum aktar milli qed ninvestu għall-futur, l-ewwel u qabel kollox qed nilqgħu għar-realtajiet tal-lum.

Ħafna minn dak li qed nagħmlu llum, essenzjalment, seta' sar ħafna snin ilu u kieku llum m'għandniex il-problemi tat-traffiku li għandna.

Sur President, nafu li toroq, arterji u junctions partikolari ilhom ippjanati fuq il-karta snin twal.

Pereżempju l-Coast Road kienet ilha ppjanata li tiġi kif saret illum il-ġurnata, jiġifieri b'żewġ karreġġjati fid-direzzjonijiet opposti, għal ħafna snin!

Nafu wkoll li l-junction tal-Kappara kienet ilha ppjanata u kienet ilha tissemma' għal ħafna snin, imma Gvern Nazzjonalista, għal raġunijiet li jafhom huwa biss, iddeċieda li m'għandux jagħmel dawn it-toroq ġodda.

L-istess ngħid dwar is-Central Link Project, u l-junctions li mill-Imrieħel tibqa' tielgħa sar-Rabat, li hija medda ta' art pjuttost twila, li nafu li kienet ilha ppjanata iżda baqgħet ma saritx.

Minbarra t-traffiku dan iwassal ukoll għal dewmien esaġerat fit-toroq tagħna, ħafna drabi anke minħabba nuqqas ta' parkeġġ.

Nafu li n-nuqqas ta' parkeġġ ukoll iwassal biex il-karozzi jagħmlu aktar ħin fit-toroq.

Minn studju li l-Kunsill Studenti Universitarji (KSU) għamel matul is-sena li għaddiet irriżulta li l-istudenti universitarji tagħna, li ħafna minnhom, bħalma kont nagħmel jien l-ewwel wieħed, imorru l-Università bil-karozza privata tagħhom, iqattgħu medja ta' 20 minuta kuljum jipprovaw isibu parkeġġ.

Din ukoll hija parti mill-problema li toħloq aktar traffiku.

Fil-ġimgħat li għaddew tħabbar proġett li ilu fuq il-karta għal ħafna snin u hawn qed nirreferi għas-Central Link Project.

Elementi fl-Oppożizzjoni ħarġu jikkritikaw dan il-proġett, b'mod partikolari l-Onor.

David Agius, li huwa wkoll residenti Ħ'Attard.

Huwa kkritika b'mod qawwi immens dan il-proġett u kważi għamilha ċara li se jagħmilha xi forma ta' kruċjata personali li jiġġieled kontra dan il-proġett akkost ta' kollox!

L-Onor.

Agius irid iwaqqaf dan il-proġett b'mod totali!

Sur President, issa se ngħid x'jinkludi fih dan il-proġett.

Is-Central Link Project jinkludi t-toroq kollha minn ħdejn l-MFSA sas-Saqqajja, ir-Rabat jiġifieri qed nitkellmu fuq 13-il junction li se jitwessgħu kollha.

Jekk it-traffiku jkun aktar mexxej tnaqqas l-emissjonijiet għax il-karozzi jaslu fid-destinazzjonijiet tagħhom f'inqas ħin.

Fil-fatt huwa stmat li dan il-proġett waħdu se jnaqqas l-emissjonijiet mill-vetturi bi 13.5%.

Se jkun hemm inqas emissjonijiet fl-inħawi tal-Imrieħel, Ħal Balzan u b'mod partikolari fil-qalba ta' Ħ'Attard.

B'dan il-proġett l-emissjonijet se jonqsu b'madwar tunnellata kull siegħa!

Il-Ministru informani li dan il-proġett għandu sentejn sakemm jitlesta u meta jitlesta se nkunu qed niffrankaw tunnellata dijossidu tal-karbonju kull siegħa, b'mod partikolari minn ġewwa Ħ'Attard.

David Agius ġie f'dan il-Parlament u kkritika dan il-proġett bl-aktar mod voċiferu, però jidher li ma kellux l-appoġġ tal-Partit Nazzjonalista, anzi, effettivament kellu ammont ta' kollegi u anke eks kollegi tiegħu li ħarġu jikkritikawh!

Fosthom kien hemm l-Eks Membru Parlamentari Charlò Bonnici, li wkoll joqgħod Ħ'Attard u allura jaf ukoll ir-realtà tat-traffiku ta' dik il-lokalità, u nsellimlu minn hawnhekk.

Jien konvint li dan ukoll juża dawn it-toroq fiċ-ċentru ta' pajjiżna u jaf x'inhi r-realtà li hemm illum biex tgħaddi minn ġewwa Ħ'Attard.

Jekk tgħaddi f'ċerti ħinijiet tal-ġurnata jkollok bottlenecks li ma jispiċċaw qatt!

Jien, kif inħoss li huwa wkoll id-dover tiegħi, kemm qabel ma tħabbar dan il-proġett, kif ukoll wara, tkellimt ma' residenti ta' Ħ'Attard.

Jekk tisma' dak li kellu xi jgħid l-Onor.

David Agius kważi tieħu l-impressjoni li r-residenti ta' Ħ'Attard huma up in arms kontra dan il-proġett.

Fil-verità dan mhu xejn għajr l-oppost tal-verità!

Jien li tkellimt mar-residenti ta' Ħ'Attard meta mort inħabbat il-bibien wara li tħabbar dan il-proġett, ma sibtx resident wieħed li qalli li m'hemmx bżonn soluzzjoni għat-traffiku f'din il-lokalità!

Illum hemmhekk it-toroq residenzjali qed jintużaw min-nies li ma jgħixux ġewwa Ħ'Attard għax minn hemmhekk qed jgħaddu nies biex sempliċement jevitaw ċerti toroq u junctions arterjali.

It-traffiku huwa bħall-ilma; jekk se jeħel xi mkien se jgħaddi minn xi mkien ieħor!

Dak huwa dak li qed jiġri bħalissa fil-qalba ta' Ħ'Attard, li huwa wkoll raħal li qed jikber.

Ovvjament dan qed iwassal ukoll għal aktar emissjonijiet fil-qalba tar-raħal.

Għalhekk il-fatt li se jkollok proġett li se jnaqqas it-traffiku anke minn ġewwa l-qalba tar-raħal u mit-toroq residenzjali se jnaqqas il-problema tat-traffiku b'mod drastiku u ma nistax nifhem kif jista' jiġi hawnhekk Deputat li qiegħed jirrappreżenta l-interessi ta' Ħ'Attard u ma jaqbilx ma' ħaġa bħal din!

Ma ninsewx li bħali l-Onor.

Agius jiġi elett fuq il-11-il distrett, li fih hemm Ħ'Attard ukoll.

Agius jiġi hawnhekk jikkritika proġett li finalment l-iktar li se jibbenefikaw minnu huma r-residenti ta' Ħ'Attard, meta suppost huwa elett biex jitkellem fl-interessi ta' dawk in-nies li jeleġġuh, ikun qed jikser il-prinċipju bażiku ta' demokrazija kif għandha taħdem.

Allura hawnhekk nistaqsi: L-interessi ta' min qiegħed jiddefendi l-Onor.

Lil min qiegħed jiddefendi?

Agius ġie hawnhekk u qal li r-residenti ta' Ħ'Attard ma jridux dan il-proġett b'mod assolut meta fil-verità jridu dan il-proġett għax iridu soluzzjoni għat-traffiku minn ġo Ħ'Attard, lil min kien qiegħed jirrappreżenta?

Dan id-diskors qaluhulu anke sħabu, fosthom l-Eks Membru Parlamentari Charlò Bonnici u anke l-Eks Kunsillier Herbert Messina Ferrante, li għamluha ċara li dan il-proġett hemm bżonn li jsir.

Anke l-editorjal tal-ġurnal The Malta Independent tal-5 ta' Ġunju kien jgħid ċar u tond li wasal iż-żmien li f'pajjiżna rridu mmexxu b'dawn it-toroq u ma rridux nagħtu kas ċertu garr li jkun qiegħed isir u jerġa' jiġi ripetut kull darba li nisimgħu dwar dawn it-tip ta' proġetti.

Jiġifieri dan l-editorjal kien pjuttost goff!

Sur President, l-iskuża li pprovat iġġib parti mill-Oppożizzjoni u parti mill-midja hija li b'xi mod se neqirdu s-siġar kollha li hemm ġewwa Ħ'Attard.

Jiġifieri, l-argument ġie eżasperat sal-punt li bis-saħħa ta' dan il-proġett mhux se jifdal siġar ġo Ħ'Attard!

Hekk ingħata wieħed x'jifhem imma mhu veru xejn li se jinqalgħu mijiet ta' siġar.

U nhar it-Tnejn li ġej f'dan il-Parlament, anke fil-Kumitat Permanenti dwar l-Ambjent u l-Ippjanar tal-Iżvilupp, ġej il-Ministru biex jagħti l-ispjegazzjoni tiegħu.

Anke jekk tara l-artikli taI-ġurnal TheTimes li ġew pubblikati dwar l-ammont ta' siġar li allegatament se jinqalgħu, in-numri tistħajjilhom qisu tiela' l-lottu għax filli jgħidu 200, filli 300, issa llum mid-dehra ħarġu li se jinqalgħu xi 500 siġra!

Kull darba jiżdied dan l-ammont ta' siġar li qed jgħidu li se jinqalgħu!

U l-Ministru kull darba jkollu joqgħod jirrepeti f'dan il-Parlament.

Saħansitra ħareġ jitkellem il-Kap tal-Aġenzija Infrastruttura Malta, l-aġenzija l-ġdida li se titwaqqaf dalwaqt, u għamilha ċara li mhu veru xejn li se jinqalgħu dawn il-mijiet ta' siġar li qed jiġi allegat li se jinqalgħu.

Se mai, il-pjanijiet fil-passat kienu li din il-famuża bypass ta' Ħ'Attard toħroġ erba' karreġġjati kollha kemm hi f'ODZ, jiġifieri toħroġ fl-għelieqi ta' taħt id-djar li hemm f'Ħ'Attard u mbagħad terġa' tidħol ħdejn Wied Inċita.

Fil-verità l-kambjament li kien hemm fuq dan il-pjan - il-Ministru din għamilha ċara jew naħseb li se jiċċaraha fil-ġranet li ġejjin - kien li jekk fil-passat kienu ppjanati erba' karreġġjati kollha fl-ODZ, illum dak il-pjan inbidel u fl-ODZ se joħorġu żewġ karreġġjati biss.

Dan ifisser li dan il-Gvern naqqas il-footprint fl-ODZ.

Se tkun qed toħroġ fl-ODZ, bejn wieħed u ieħor, quddiem iċ-ċimiterju ta' Ħ'Attard u terġa' tidħol lura fit-toroq li hemm ftit 'l isfel mill-Isptar Monte Carmeli.

Il-pjan qabel kien li joħorġu erba' karreġġjati kollha kemm huma fl-ODZ f'dawk l-għelieqi li hemm hemmhekk.

Dak il-pjan issa nbidel u minflok erba' karreġġjati se noħorġu biss tnejn għax se nużaw it-toroq eżistenti biex jiġu żewġ karreġġjati biex titla' lejn ir-Rabat u żewġ karreġġjati biex tinżel mir-Rabat, direzzjoni Ħ'Attard, Imrieħel u tibqa' sejjer lejn iċ-ċentru ta' Malta.

Jiġifieri l-kambjamenti li kien hemm f'dan il-proġett saru biex tittieħed inqas art fl-ODZ u mhux bil-kontra!

Sur President, kull meta tagħmel proġett ta' dan it-tip dejjem se jkollok xi tip ta' kritika, però jien naħseb li trid tisma' dik il-kritika, li jien ngħid li hija kritika ġenwina, però finalment il-Gvern ġie elett biex jimplimenta.

Iva, irridu nagħtu kas l-ilmenti ġenwini li jistgħu jsiru però l-proġetti jridu jsiru.

Il-progress ma jista' jwaqqfu ħadd.

Issa jew se noqogħdu nagħmlu bħal ta' qabilna u niddeċiedu li ma niddeċidux, jew nisimgħu u finalment niddeċiedu.

U naħseb li dak huwa xogħolna; li nisimgħu l-ilmenti ġenwini, nagħtu kashom, jekk hemm mod kif nistgħu ntejbu l-proġett li nkunu qegħdin infasslu, intejbuh, imma finalment id-deċiżjonijiet iridu jittieħdu.

Naħseb li għandna obbligu li dawn il-proġetti mmexxuhom.

Jien bdejt nipprova nifhem ukoll lil min kien qiegħed jirrappreżenta hawnhekk l-Onor.

Agius u fl-interessi ta' min kien qiegħed jitkellem.

Meta kien magħfus biex jagħmel dan, l-aktar li semma kien li se jkun hemm ammont ta' bdiewa li se jitteħdulhom parti mill-għelieqi tagħhom.

Dan bħalma ġara fi proġetti oħrajn.

Pereżempju, biex saret il-Coast Road kollha, parti minn ċerta raba', speċjalment fl-akkwati tal-Qawra, ittieħdet lill-bdiewa.

Jien nifhem li jista' jkollok bdiewa li jintlaqtu u se jiġu affettwati, mela ma nifhimix, imma aħna f'demokrazija se nwaqqfu proġett ta' portata nazzjonali, investiment ta' €55 miljun, biex ammont ta' bdiewa ma titteħdilhomx parti mill-art tagħhom?

Issa dawk huma d-deċiżjonijiet li jridu jittieħdu.

Hawnhekk mhux se ninstema' popolari b'dan id-diskors u forsi jkun hemm min jgħidlek li jien qed niġi naqa' u nqum minn dawk il-bdiewa li forsi se titteħdilhom parti mill-għalqa tagħhom.

Imma hawnhekk il-mistoqsija hija x'inhu fl-interess nazzjonali; jekk hux li nagħmlu dan il-proġett jew li ma nagħmluhx biex ma nurtawx ammont żgħir ta' persuni.

Sur President, dawk huma d-deċiżjonijiet li jrid jieħu dan il-pajjiż.

Ta' qabilna ma kenux jeħduhom dawn id-deċiżjoniiet u jekk kien ikollok, bħalma jidher li kellek, pereżempju, fil-każ tal-Kappara, fejn ċerti individwi kienu qed jilmentaw li dik it-triq se taffettwalhom il-valur tal-proprjetà tagħhom, il-proġett waqqfuh u ma sarx.

Dan huwa gvern li jrid jiddeċiedi u l-proġetti li hemm bżonn li jsiru qed isiru.

U tajjeb għamel l-editorjal tal-ġurnal The Malta Independent, li kkritika lill-Onor.

David Agius, li finalment hawn ġew qed jirrappreżenta l-interessi ta' ftit persuni u l-interessi tar-residenti kollha ta' Ħ'Attard u oħrajn li jgħaddu minn hemmhekk fosthom nies mill-Mosta, Birkirkara, Ħal Balzan, Ħad-Dingli, ir-Rabat u l-Imtarfa qed jinsihom!

Il-politika ma taħdimx hekk!

Jekk aħna se nibqgħu ma neħdux deċiżjonijiet biex ma nirfsu lil ħadd, dan il-pajjiż qatt ma jista' jimxi 'l quddiem.

Fl-elezzjoni li għaddiet il-poplu Malti għażel li jsir dan il-proġett ewlieni, li fuq medda ta' seba' snin nagħmlu upgrade totali tat-toroq kollha.

Qed ngħidu li dan se jsir b'investiment ta' €700 miljun imma jien konvint li l-investiment se jkun ferm ikbar minn hekk eventwalment.

Sur President, wieħed irid ipoġġi kollox fuq miżien.

Jien għadni kemm semmejt li biss biss, sal-lum, kull sena t-traffiku qed jiswina madwar €300 miljun.

Mela huwa aktar għaqli li ninvestu fuq medda ta' seba' snin b'investiment ta' €700 miljun biex dawn niffrankawhom anke mit-telf li qiegħda tagħmel l-ekonomija minn banda oħra.

Dawk huma d-deċiżjonijiet li ta' qabilna ma kenux kapaċi jieħdu.

U aħna 'l hemm irridu mmorru.

F'isem il-kostitwenti kollha tiegħi, b'mod partikolari r-residenti ta' Ħ'Attard, irrid ngħid li jien nemmen li dan il-proġett huwa strumentali u vitali li jsir għaliex se jtejjeb il-kwalità tal-ħajja tar-residenti tal-akkwata, b'mod partikolari r-residenti ta' Ħ'Attard, għax se jnaqqsilhom it-traffiku minn ġor-raħal tagħhom u se jnaqqas l-emissjonijiet b'mod drastiku.

Allura jien nistenna li fil-ġranet u fil-ġimgħat li ġejjin, minkejja l-qrid u l-garr ta' ċerti nies, dan ix-xogħol jitkompla u nibqgħu għaddejjin bi proġett li finalment se jtejjeb il-kwalità tal-ħajja ta' kull min se jużah.

Nirringrazzjak.

L-ISPEAKER: Grazzi.

Il-Kamra issa hija aġġornata għal nhar l-Erbgħa, 4 ta' Lulju, 2018 fl-4.00 p.m. bl-aġenda kif ikkomunikata mis-Segretarju Parlamentari.

Il-lejl it-tajjeb lil kulħadd.

Fit-8.30 p.m. il-Kamra aġġornat mingħajr ma saret il-mistoqsija

MISTOQSIJIET GĦAL TWEĠIBIET ORALI MWIEĠBA BIL-MIKTUB

QORTI EWROPEA TAL-ĠUSTIZZJA – PROĊESS TA' GĦAŻLA GĦALL-KARIGA TA' IMĦALLEF

L-ONOR.

JASON AZZOPARDI staqsa lill-Ministru għall-Ġustizzja, Kultura u Gvern Lokali: Jista' l-Ministru jgħid meta ħarġet is-sejħa pubblika miftuħa għall-proċess ta' għażla għall-kariga ta' Imħallef fil-Qorti Ewropea tal-Ġustizzja peress li f'Ottubru li ġej jiskadi t-terminu tal-Imħallef li d-dettalji dwaru qed jingħataw separatament u stante li tali proċess ta' għażla jdum mill-inqas disa' xhur?

OWEN BONNICI: Ninforma lill-Onor.

Interpellant li l-proċess ta' għażla għall-kariga ta' Imħallef fil-Qorti tal-Ġustizzja tal-Unjoni Ewropea saret ai termini tal-Artikolu 253 tat-Trattat dwar il-Funzjonament tal-Unjoni Ewropea fejn Imħallef jista' jerġa' jinħatar.

Minħabba l-fatt li l-kandidat Malti għall-kariga ta' Imħallef fil-Qorti tal-Ġustizzja tal-Unjoni Ewropea ċjoè l-Imħallef Peter G. Xuereb diġà għadda minn proċedura miftuħa tal-għażla u bħalissa qed iservi bħala Imħallef fil-Qorti Ġenerali, ma kienx meqjus neċessarju li tinħareġ sejħa pubblika oħra sabiex dan tal-aħħar jinħatar bħala Imħallef fil-Qorti tal-Ġustizzja tal-Unjoni Ewropea.

Meta ġie maħtur bħala Imħallef fil-Qorti Ġenerali, dan tal-aħħar intgħażel fuq bażi ta' mertu, wara intervista minn Kumitat ta' Għażla.

Fid-19 ta' Marzu 2018, il-Kumitat stabbilit taħt l-Artikolu 255 tat-Trattat dwar il-Funzjonament tal-Unjoni Ewropea ħareġ opinjoni pożittiva dwar l-idonejità tal-kandidat Malti sabiex jaqdi d-dmirijiet ta' Imħallef fil-Qorti tal-Ġustizzja tal-Unjoni Ewropea.

Din il-kandidatura ġiet ikkonfermata mill-Konferenza tar-Rappreżentanti tal-Gvernijiet tal-Istati Membri fil-marġini tal-Kumitat tar-Rappreżentanti Permanenti tat-13 ta' Ġunju tal-2018.

L-Imħallef magħżul għall-Qorti tal-Ġustizzja tal-Unjoni Ewropea huwa mistenni li jidħol fil-kariga l-ġdida tiegħu fis-6 t'Ottubru 2018.

L-ONOR.

JASON AZZOPARDI staqsa lill-Ministru għall-Affarijiet Barranin u Promozzjoni tal-Kummerċ: Jista' l-Ministru jgħid meta ħarġet is-sejħa pubblika miftuħa għall-proċess ta' għażla għall-kariga ta' Imħallef fil-Qorti Ewropea tal-Ġustizzja peress li f'Ottubru li ġej jiskadi t-terminu tal-Imħallef li d-dettalji dwaru qed jingħataw separatament u stante li tali proċess ta' għażla jdum mill-inqas disa' xhur?

CARMELO ABELA (Ministru għall-Affarijiet Barranin u Promozzjoni tal-Kummerċ): Nitlob lill-Onor.

Interpellant jagħmel il-mistoqsija tiegħu lill-Ministeru kkonċernat.

ALLEGAZZJONIJIET TA' KORRUZZJONI DWAR BINI TA' TOROQ F'GĦAWDEX – INKJESTA MILL-PULIZIJA

L-ONOR.

JASON AZZOPARDI staqsa lill-Prim Ministru: Jista' l-Prim Ministru jgħid jekk l-inkjesta tal-pulizija dwar allegazzjonijiet ta' korruzzjoni dwar bini ta' toroq f'Għawdex ġietx konkluża u x'kienu l-konklużjonijiet u jikkonferma jekk il-persuni li kienu jaħdmu fil-Ministeru għal Għawdex li ġew sospiżi f'Lulju 2017 (inkluż id-Direttur, il-Perit u l-PA tad-Direttur) fuq diversi allegazzjonijiet li saru, reġgħux iddaħħlu lura jaħdmu mal-gvern f'dawn l-aħħar ġranet?

Jista' jgħid min ta l-ordni biex dawn il-persuni jerġgħu jiddaħħlu lura jaħdmu fis-Servizz Pubbliku, x'tip ta' xogħol qed jagħmlu, ma' liema Ministeru qed jaħdmu kull wieħed minn dawn il-ħaddiema, taħt liema titlu u f'liema grad iddaħħlu lura għax-xogħol u minn liema Ministeru qed jitħallsu?

JOSEPH MUSCAT (Prim Ministru): Nitlob lill-Onor.

Interpellant biex jagħmel il-mistoqsija tiegħu lill Ministru kkonċernat.

AVUKAT ĠENERALI – ARTIKLU 569 (6) TAL-KODIĊI KRIMINALI

L-ONOR.

JASON AZZOPARDI staqsa lill-Ministru għall-Ġustizzja, Kultura u Gvern Lokali: Jista' l-Ministru jgħid kemm kien hemm istanzi jew każijiet fl-aħħar 20 sena fejn l-Avukat Ġenerali ma qabilx u mar kontra r-rakkomandazzjoni ta' xi maġistrat inkwerenti għeluq inkjesta li kien irrakkomanda li jittieħdu passi kriminali kontra individwu, skont l-artiklu 569(6) tal-Kodiċi Kriminali?

OWEN BONNICI: L-Onor.

Membru huwa informat li l-poter tal-Avukat Ġenerali li joħrog nolle prosequi jew biex proċeduri kriminali ma jinbdewx jew inkella biex ma jitkomplewx mhuwiex poter li għalih isir rikors ta' spiss.

Fil-fatt mis-sena 1989 sal-lum inħarġu b'kollox madwar 19-il nolle prosequi li ġeneralment ma kenux tat-tip imsemmi fid-domanda u ċjoè taħt l-artikolu 569(6) tal-Kodiċi Kriminali iżda nħarġu wara li kienu nbdew proċeduri u nstab li ma kienx hemm biżżejjed provi biex wieħed jipproċedi.

Ma tinżammx statistika separata dwar it-tip ta' ordni ta' nolle prosequi msemmi fid-domanda iżda nista' ninforma lill-Onor.

Membru li l-indikazzjonijiet huma li mill-2010 sal-lum kien hemm każ wieħed biss fejn l-Avukat Ġenerali ħareg ordni ta' dan it-tip.

UFFIĊĊJU TAL-PRIM MINISTRU – LAQGĦA MA' INDIVIDWI MINN RAPPREŻENTANTI JEW UFFIĊJALI

L-ONOR.

JASON AZZOPARDI staqsa lill-Prim Ministru: Jista' l-Prim Ministru jgħid kemm-il darba l-individwi li d-dettalji dwarhom qed jingħataw separatament, iltaqgħu ma' rappreżentanti jew uffiċjali tal-Uffiċċju tal-Prim Ministru bejn Marzu 2013 u Mejju 2017?

Jista' jgħid ukoll meta u ma' min iltaqgħu?

JOSEPH MUSCAT: Ix-xogħol tal-Uffiċċju tal-Prim Ministru jinvolvi fost oħrajn laqgħat regolari ma' numru kbir ta' nies minn sferi differenti.

Mhuwiex possibbli li jinżamm rekord tal-persuni kollha li l-Uffiċċju tal-Prim Ministru jiltaqa' magħhom u dettalji ta' kull laqgħa.

SPTAR ĠENERALI TA' GĦAWDEX – ĦADDIEMA

L-ONOR.

CHRIS SAID staqsa lid-Deputat Prim Ministru u Ministru għas-Saħħa: Jista' d-Deputat Prim Ministru u Ministru għas-Saħħa jgħid mit-8 ta Marzu 2013 sal-lum kemm ħaddiema li kienu jaħdmu l-Isptar Ġenerali ta' Għawdex talbu li ma jibqgħux hemm u minflok imorru jaħdmu xi mkien ieħor?

Kemm kien ilhom jaħdmu ġewwa l-Isptar Ġenerali ta' Għawdex u x'kien il-grad ta' dawn il-ħaddiema li talbu li jiġu trasferiti?

Jista' jgħid ukoll kemm kien hemm ħaddiema li talbu li jiċċalqu iżda ma ġietx milqugħa t-talba tagħhom?

CHRIS FEARNE: Ngħarraf lill-Onor.

Interpellant li ninsab informat li n-numru ta' ħaddiema li bejn it-8 ta' Marzu 2013 u t-22 ta' Ġunju 2018 talbu li jiċċaqilqu mill-Isptar Ġenerali t'Għawdex biex imorru jaħdmu xi mkien ieħor kien jammonta għal 73, li 65 minnhom kellhom it-talba milqugħa filwaqt li tmienja oħra ma kellhomx it-talba approvata.

Il-grad tal-ħaddiema li t-talba tagħhom intlaqgħet kien dak segwenti:

IN-NAXXAR – TRIQ GAETANO VITALE – XOGĦOL TA' KOSTRUZZJONI

L-ONOR.

CLAUDETTE BUTTIGIEG staqsiet lill-Ministru għat-Trasport, Infrastruttura u Proġetti Kapitali: Jista' l-Ministru jwieġeb il-mistoqsija parlamentari 6106 u jgħid meta se jibda x-xogħol ta' kostruzzjoni tant bżonjuż fuq Triq Gaetano Vitale (parti) fin-Naxxar?

IAN BORG: Nitlob lill-Onor.

Interpellant tirreferi għat-twegiba mogħtija għall-mistoqsija parlamentari 6120 f'seduta 129.

IN-NAXXAR – TRIQ ĠDIDA FI TRIQ TAN-NAJDER – XOGĦOL TA' KOSTRUZZJONI

L-ONOR.

CLAUDETTE BUTTIGIEG staqsiet lill-Ministru għat-Trasport, Infrastruttura u Proġetti Kapitali: Jista' l-Ministru jwieġeb il-mistoqsija parlamentari 6107 u jgħid meta se jibda x-xogħol ta' kostruzzjoni tant bżonjuż fuq Triq Ġdida fi Triq Tan-Najder fin-Naxxar?

IAN BORG: Nitlob lill-Onor.

Interpellant tirreferi għat-tweġiba mogħtija għall-mistoqsija parlamentari 6112.

IN-NAXXAR – TRIQ BIRGUMA (L-AĦĦAR PARTI) – XOGĦOL TA' KOSTRUZZJONI

L-ONOR.

CLAUDETTE BUTTIGIEG staqsiet lill-Ministru għat-Trasport, Infrastruttura u Proġetti Kapitali: Jista' l-Ministru jwieġeb il-mistoqsija parlamentari 6108 u jgħid meta se jibda x-xogħol ta' kostruzzjoni tant bżonjuż fuq Triq Birguma (l-aħħar parti) fin-Naxxar?

IAN BORG: Ninforma lill-Onor.

IN-NAXXAR – TRIQ SAN ĠWANN L-EVANĠELISTA (PARTI) – XOGĦOL TA' KOSTRUZZJONI

L-ONOR.

CLAUDETTE BUTTIGIEG staqsiet lill-Ministru għat-Trasport, Infrastruttura u Proġetti Kapitali: Jista' l-Ministru jwieġeb il-mistoqsija parlamentari 6109 u jgħid meta se jibda x-xogħol ta' kostruzzjoni tant bżonjuż fuq Triq San Ġwann l-Evanġelista (parti) fin-Naxxar?

IAN BORG: Nitlob lill-Onor.

IN-NAXXAR – TRIQ BAĦAR IĊ-ĊAGĦAQ – XOGĦOL TA' KOSTRUZZJONI

L-ONOR.

CLAUDETTE BUTTIGIEG staqsiet lill-Ministru għat-Trasport, Infrastruttura u Proġetti Kapitali: Jista' l-Ministru jwieġeb il-mistoqsija parlamentari 6110 u jgħid meta se jibda x-xogħol ta' kostruzzjoni tant bżonjuż fuq Triq Baħar iċ-Ċagħaq fin-Naxxar?

IAN BORG: Nitlob lill-Onor.

IN-NAXXAR – SQAQ FI TRIQ IL-GĦARGĦUR – XOGĦOL TA' KOSTRUZZJONI

L-ONOR.

CLAUDETTE BUTTIGIEG staqsiet lill-Ministru għat-Trasport, Infrastruttura u Proġetti Kapitali: Jista' l-Ministru jwieġeb il-mistoqsija parlamentari 6111 u jgħid meta se jibda x-xogħol ta' kostruzzjoni tant bżonjuż fuq sqaq fi Triq il-Għargħur fin-Naxxar?

IAN BORG: Nitlob lill-Onor.

PERSUNI TA' ĊITTADINANZA BARRANIJA LI GĦANDHOM PERMESS TA' RESIDENZA F'MALTA

L-ONOR.

CHRIS SAID staqsa lill-Prim Ministru: Jista' l-Prim Ministru jgħid kemm huwa n-numru ta' persuni ta' ċittadinanza barranija li għandhom il-permess ta' residenza f'Malta anke jekk temporanjament?

Jista' jgħid ta' liema nazzjonalità huma dawn il-persuni?

JOSEPH MUSCAT: Ninsab informat li n-numru ta' persuni ta' ċittadinanza barranija li għandhom il-permess ta' residenza f'Malta huwa ta' 29,246.

PERSUNI LI MHUMIEX TA' ĊITTADINANZA MALTIJA RrREĠISTRATI MAL-JOBSPLUS

L-ONOR.

CHRIS SAID staqsa lill-Ministru għall-Edukazzjoni u x-Xogħol: Jista' l-Ministru jgħid kemm huwa n-numru totali ta' persuni li mhumiex ta' ċittadinanza Maltija imma li huma reġistrati mal-Jobsplus u li għandhom impjieg f'Malta kemm jekk part-time jew full-time?

Jista' jgħid kemm minn dawn huma rreġistrati bħala li qed jaħdmu part-time u kemm minnhom qed jaħdmu full-time?

Jista' jgħid mil-liema pajjiżi huma ġejjin dawn il-persuni?

EVARIST BARTOLO: Ninforma lill-Onor.

Interpellant li, skont l-informazzjoni li għandha l-Jobsplus, qiegħed inpoġġi fuq il-Mejda tal-Kamra żewġ tabelli (Tabella A: Ċittadini tal-Unjoni Ewropea u Tabella B: Ċittadini ta' Pajjiżi Terzi) li juru l-għadd ta' persuni li mhumiex ta' ċittadinanza Maltija imma li huma rreġistrati mal-Jobsplus u li għandhom impjieg f'Malta u/jew f'Għawdex fuq bażi full-time u part-time bħala xogħol ewlieni tagħhom fl-aħħar ta' Diċembru 2017.

SPTAR ĠENERALI T'GĦAWDEX – MASTER PLAN

L-ONOR.

CHRIS SAID staqsa lid-Deputat Prim Ministru u Ministru għas-Saħħa: B'referenza għat-tweġibiet li ngħataw fil-mistoqsijiet parlamentari 3328 u 5756, jista' d-Deputat Prim Ministru u Ministru għas-Saħħa jgħid għalfejn l-Awtorità tal-Ippjanar ilha għal xhur sħaħ tistenna l-informazzjoni u dokumenti li talbet lil Vitals GH u issa lil Steward fl-iscreening letter sabiex tkun tista' tivvalida u tibda tipproċessa din l-applikazzjoni PA 7491/16 u ċjoè l-applikazzjoni għall-master plan għall-area tal-Isptar Ġenerali ta' Għawdex?

CHRIS FEARNE: Ninforma lill-Onor.

Interpellant li wara li t-tmexxija tal-Isptar Ġenerali t'Għawdex għaddiet f'idejn Steward Health Care fi Frar li għadda bħalissa qiegħed isir review dettaljat tal-master plan tal-proġett.

IN-NADUR GĦAWDEX – BARRACKS TAL-FORZI ARMATI

L-ONOR.

CHRIS SAID staqsa lill-Ministru għall-Intern u s-Sigurtà Nazzjonali: Jista' l-Ministru jgħid x'tip ta' investiment infrastrutturali sar fil-barracks tal-Forzi Armati fin-Nadur u f'postijiet oħra li għandha l-AFM ġewwa Għawdex minn Marzu 2013 sal-lum, maqsuma sena b'sena?

Jista' jgħid f'kull każ kemm kienet l-ispiża sena b'sena u xi proġetti infrastruturali hemm ippjanati minn issa sal-aħħar ta' din is-sena fis-siti tal-Forzi Armati f'Għawdex?

Jista' jgħid kemm hemm suldati stazzjonati Għawdex u x'inhu l-grad tagħhom?

MICHAEL FARRUGIA (Ministru għall-Intern u s-Sigurtà Nazzjonali): Ninforma lill-Onor.

Interpellant li l-FAM nefqet €3,019 fl-2013, €1,311 fl-2014, €106 fl-2015, €2,667 fl-2016, €4,619 fl-2017 u €1,758 fl-2018 f'xogħlijiet ta' manutenzjoni.

Minbarra xogħlijiet ta' manutenzjoni huwa ppjanat li jitjiebu abluzzjonijiet, il-kwartieri tas-suldati, it-tkabbir tal-helipad u rilokazzjoni tal-irbit tal-bastimenti.

SPTAR ĠENERALI T'GĦAWDEX - CANTEEN

L-ONOR.

CHRIS SAID staqsa lid-Deputat Prim Ministru u Ministru għas-Saħħa: Jista' d-Deputat Prim Ministru jgħid meta huwa ppjanat li jkun hemm canteen għall-ħaddiema u l-qraba tal-pazjenti ġewwa l-Isptar Ġenerali ta' Għawdex peress li l-canteen li kien hemm qabel, twaqqa' aktar minn sena ilu biex minfloku tibda tinbena l-Iskola ta' Barts u sal-lum l-Isptar ta' Għawdex għadu bla canteen?

CHRIS FEARNE: Ngħarraf lill-Onor.

Interpellant li ninsab informat li l-iżvilupp li huwa ppjanat u li qiegħed fl-Isptar Ġenerali t'Għawdex jinkludi canteen għall-ħaddiema u l-qraba tal-pazjenti li jkunu rikoverati fl-isptar.

Sakemm dan jitlesta saru arranġamenti alternattivi ma' kiosk fil-parkeġġ tal-isptar biex dan jissupplixxi dak li jintalab mill-ħaddiema u qraba ta' pazjenti rikoverati fl-isptar.

Dan filwaqt li diversi ħaddiema tal-isptar huma wkoll intitolati u jistgħu jagħmlu użu mis-servizz ta' catering li jipprovdi l-isptar stess.

GĦARFIEN DWAR IS-SAĦĦA MENTALI - PROGRAMMI

L-ONOR.

MARIO GALEA staqsa lill-Ministru għall-Ġustizzja, Kultura u Gvern Lokali: Jista' l-Ministru jwieġeb il-mistoqsijiet parlamentari 6065 u 5933 u ċjoè: B'referenza għar-risposta tal-mistoqsija parlamentari 5839, jista' l-Ministru jindika dawk il-kunsilli lokali f'Malta u Għawdex li kellhom taħditiet regolari f'din il-leġiżlatura dwar suġġetti relatati ma' għarfien/stigma dwar is-saħħa mentali?

Meta saru dawn it-taħditiet u minn min saru?

OWEN BONNICI: Ninsab informat li saru bosta laqgħat ta' informazzjoni u outreach minn staff speċjalizzat mill-Isptar Monte Carmeli dwar is-saħħa mentali.

Dawn il-laqgħat ikunu miftuħa għall-pubbliku inġenerali.

Qed nannetti ma' din ir-risposta lista tal-laqgħat li saru matul din il-leġiżlatura s'issa, jiġifieri matul din l-aħħar sena, liema informazzjoni kienet provduta mill-istess sptar.

IL-MELLIEĦA BYPASS – SERVICE ROAD

L-ONOR.

ROBERT CUTAJAR staqsa lill-Ministru għat-Trasport, Infrastruttura u Proġetti Kapitali: B'referenza għat-tweġiba tal-mistoqsija parlamentari 6016 tat-12 ta' Ġunju, jista' l-Ministru jpoġġi fuq il-Mejda tal-Kamra d-dokument datat is-sena 1933 u li għamel referenza għalih fl-istess tweġiba?

IAN BORG: Ninforma lill-Onor.

Interpellant li d-dettalji mitluba qed jitpoġġew fuq il-Mejda tal-Kamra.

KARTI TAL-IDENTITÀ KKANĊELLATI

L-ONOR.

KAROL AQUILINA staqsa lill-Prim Ministru: Jista' l-Prim Ministru jgħid kemm-il karta tal-identità ġiet ikkanċellata skont dak li jipprovdi l-artiklu 8 tal-Att dwar il-Karta tal-Identità u Dokumenti oħra tal-Identità (Kap. 258 tal-Liġijiet ta' Malta) sena b'sena, mis-sena 2013 sad-data li tiġi mwieġba din il-mistoqsija parlamentari?

JOSEPH MUSCAT: Ninsab informat li t-talbiet kollha li daħlu għand Identity Malta biex l-Aġenzija tikkanċella karti tal-idenità u minflok toħroġ oħrajn b'restrizzjoni tas-safar fuqhom saru kollha fuq ordni tal-Qorti, skont artiklu 8, Kapitlu 258 tal-Liġijiet ta' Malta.

Bħala punt ta' kjarifika, ma kien hemm l-ebda talbiet taħt artiklu 8 (d) tal-istess Att imsemmi.

Nixtieq infakkar lill-Onor.

Interpellant li r-responsabbiltà tal-karti tal-identità waqgħet taħt l-Aġenzija Identity Malta fi Frar 2014 u għaldaqstant it-tabella t'hawn taħt turi n-numru ta' detenituri u karti tal-identità kkanċellati minn din id-data 'l quddiem.

*Informazzjoni miġbura sal-20 ta' Ġunju 2018.

KARTI TAL-IDENTITÀ - DETENTURI MITLUBA BIEX JIRRITORNAW LURA L-KARTI TAL-IDENTITÀ

L-ONOR.

KAROL AQUILINA staqsa lill-Prim Ministru: Jista' l-Prim Ministru jgħid kemm-il detentur ta' karta tal-identità ġie mitlub biex jirritorna lura l-karta tal-identità tiegħu skont dak li jipprovdi l-artiklu 8 tal-Att dwar il-Karta tal-Identità u Dokumenti oħra tal-Identità (Kap. 258 tal-Liġijiet ta' Malta) sena b'sena, mis-sena 2013 sad-data li tiġi mwieġba din il-mistoqsija parlamentari?

Jista' l-Prim Ministru jgħid x'kienu r-raġunijiet mogħtija lid-detenturi tal-karti tal-identità?

JOSEPH MUSCAT: Nirreferi lill-Onor.

Interpellant għat-tweġiba mogħtija fil-mistoqsija parlamentari 6501.

KARTI TAL-IDENTITÀ MISRUQA, DISTRUTTI JEW SFIGURATI - RAPPORTI

L-ONOR.

KAROL AQUILINA staqsa lill-Prim Ministru: Jista' l-Prim Ministru jgħid kemm-il karta tal-identità ġiet irrapportata misruqa, distrutta jew sfigurata lill-uffiċjal awtorizzat sena b'sena, mis-sena 2013 sad-data li tiġi mwieġba din il-mistoqsija parlamentari?

JOSEPH MUSCAT: Nirreferi lill-Onor.

Interpellant għat-tabella t'hawn taħt, skont l-informazzjoni miġbura.

Nixtieq ukoll ngħarraf li din l-informazzjoni bdiet tinżamm mill-2016.

Ħ'ATTARD – SIĠAR PROTETTI FIŻ-ŻONA TAL-BYPASS

L-ONOR.

DAVID AGIUS staqsa lill-Ministru għall-Ambjent, Żvilupp Sostenibbli u Tibdil fil-Klima: Jista' l-Ministru jwieġeb il-mistoqsija parlamentari 6339 u jgħid jekk hemmx siġar protetti fiż-żona fejn qed tiġi ppjanata l-bypass ta' Ħ'Attard jiġifieri minn Ħ'Attard ħdejn l-MFSA sa ftit 'il fuq mid-daħla ta' Ta' Qali, Ħ'Attard?

JOSÈ HERRERA (Ministru għall-Ambjent, Żvilupp Sostenibbli u Tibdil fil-Klima): Nitlob lill-Onor.

Interpellant jirreferi għat-tweġiba li ngħatat għall-mistoqsija parlamentari 6506.

Inżid ngħid li qed isir kull sforz sabiex jiġi minimizzat l-impatt ambjentali.

L-ONOR.

EDWIN VASSALLO staqsa lid-Deputat Prim Ministru u Ministru għas-Saħħa: Jista' d-Deputat Prim Ministru u Ministru għas-Saħħa jgħid kemm huwa n-numru ta' massage parlours fil-lokalitajiet tal-Belt Valleta, Tas-Sliema, Paceville, San Ġiljan, San Ġwann, Birkirkara, ir-Rabat, il-Mosta, in-Naxxar, Raħal Ġdid, Ħal Tarxien u f'Għawdex, li kienu qed joperaw fl-2015, 2016, 2017 u sa Mejju 2018, maqsuma għal kull sena, f'kull lokalità rispettivament?

CHRIS FEARNE: Ninforma lill-Onor.

Interpellant li l-massage parlours ma jaqgħux taħt id-dekasteru tal-Ministeru għas-Saħħa.

L-ONOR.

EDWIN VASSALLO staqsa lid-Deputat Prim Ministru u Ministru għas-Saħħa: Jista' d-Deputat Prim Ministru u Ministru għas-Saħħa jgħid x'regolamenti ta' saħħa hemm li qed jirregolaw il-massage parlours li għandna miftuħin fil-komunitajiet madwar Malta u Għawdex?

CHRIS FEARNE: Nirreferi lill-Onor.

Interpellant għat-tweġiba mogħtija tal-mistoqsija parlamentari 6515.

PROĠETT TAS-CENTRAL LINK – ART/RABA' LI SE TITTIEĦED

L-ONOR.

EDWIN VASSALLO staqsa lill-Ministru għat-Trasport, Infrastruttura u Proġetti Kapitali: Jista' l-Ministru jgħid kemm huwa l-ammont ta' metri kwadri ta' art/raba' li se tkun qed tittieħed bħala spazju għat-triq li qed tissejjaħ Central Link mill-Gvern?

IAN BORG: Ninforma lill-Onor.

Interpellant li qed isiru diskussjonijiet mal-awtoritajiet konċernati u għaldaqstant il-pjanti għadhom qed jiġu ffinalizzati.

MOSTA – TRASFERIMENT TA' KIRJA MINN ĦANUT GĦAL MASSAGE PARLOUR

L-ONOR.

EDWIN VASSALLO staqsa lill-Ministru għat-Trasport, Infrastruttura u Proġetti Kapitali: Jista' l-Ministru jgħid jekk il-Gvern awtorizzax it-trasferiment tal-kirja ta' ħanut fil-binja tal-Gvern quddiem id-Dar tal-Anzjani tal-Mosta ħdejn il-Government Housing Estate u fejn hemm il-kumpless tal-ħwienet, biex minn ħanut retail, illum sar massage parlour?

IAN BORG: Nitlob lill-Onor.

Interpellant sabiex ikun aktar speċifiku fil-mistoqsija tiegħu u jindika b'mod aktar preċiż għal liema ħanut qed jirreferi.

L-ONOR.

EDWIN VASSALLO staqsa lill-Ministru għall-Intern u s-Sigurtà Nazzjonali: Jista' l-Ministru jgħid fir-rigward ta' massage parlours, x'qed isir mill-Gvern permezz tal-pulizija sabiex ikun regolat dan is-settur fis-sens li:

a. naraw li pajjiżna mhux qed iservi biex jippromwovi t-traffikar tal-bniedem permezz ta' dawn il-massage parlours;

b. naraw li dawn is-siti kummerċjali ma jispiċċawx fi briedel;

c. naraw li r-residenti tat-toroq fejn hemm dawn il-massage parlour ma jispiċċawx iffastidjati kemm minn dawk li qed joffru s-servizz kif ukoll minn dawk li jkunu qed ifittxu li jieħdu s-servizz minn dawn is-siti?

MICHAEL FARRUGIA: Ninsab informat li l-Pulizija ma kellhiex rapporti li jindikaw li dawn is-siti qed jintużaw bħala burdell jew li r-residenti tat-toroq fejn hemm massage parlours ġew iffastidjati kemm minn dawk li qed joffru s-servizz kif ukoll minn dawk li jfittxu li jieħdu s-servizz mingħandhom.

Però waqt li l-Pulizija qed tagħmel u se tkompli tagħmel ir-rondi fl-inħawi ta' dawn is-siti, nitlob li jekk l-Onor.

Interpellant għandu xi informazzjoni dwar xi każ speċifiku, jagħtina aktar dettalji sabiex inkun nista' nivverifika ulterjorment.

L-ONOR.

EDWIN VASSALLO staqsa lill-Ministru għall-Intern u s-Sigurtà Nazzjonali: B'referenza għall-mistoqsija parlamentari 6438 tad-19 ta' Ġunju 2018, jista' l-Ministru jgħid x'kienu l-qabdiet ta' droga li saru mill-Pulizija fl-2015, fl-2016, fl-2017 u fit-2018 sal-aħħar ta' Mejju?

X'kienu l-qabdiet u kemm kien il-valur ta' flus ta' kull qabda?

MICHAEL FARRUGIA: Nitlob lill-Onor.

Interpellant sabiex jirreferi għat-tweġiba li tajt għall-mistoqsija parlamentari 6438.

AĠENZIJA INFRASTRUTTURA MALTA - TOROQ

L-ONOR.

ROBERT CUTAJAR staqsa lill-Ministru għat-Trasport, Infrastruttura u Proġetti Kapitali: Jista' l-Ministru jindika liema se jkunu l-160 triq li l-Aġenzija Infrastruttura Malta se tkun qed tagħmel fix-xhur li ġejjin?

IAN BORG: Ninforma lill-Onor.

Interpellant li Transport Malta qed taħdem fuq lista ta' interventi f'diversi lokalitajiet liema lista qed issir skont il-prijoritajiet li jirriżultaw.

Ix-xogħol tal-infrastruttura tat-toroq se tiġi ppjanata b'mod gradwali meta din l-entità tiġi mwaqqfa fix-xhur li ġejjin.

IL-MELLIEĦA – PREŻENZA TAL-PULIZIJA FI TRIQ QASAM BARRANI U TRIQ IL-MITĦNA L-KBIRA FIL-ĦINIJIET TAL-ISKOLA

L-ONOR.

ROBERT CUTAJAR staqsa lill-Ministru għall-Intern u s-Sigurtà Nazzjonali: Fid-dawl li wieħed jista' jantiċipa li jseħħ xi inċident waqt id-dħul u l-ħruġ tat-tfal mill-Iskola Primarja tal-Mellieħa, jista' l-Ministru jara li jkun hemm pulizija/uffiċjal tal-komunità (warden) biex ikun jista' jinforza regolamenti tat-traffiku fiż-żoni ta' Triq Qasam Barrani u Triq il-Mitħna l-Kbira, il-Mellieħa?

MICHAEL FARRUGIA: Ninsab informat li waqt id-dħul u l-ħruġ tat-tfal ħdejn l-Iskola Primarja tal-Mellieħa dejjem ikun hemm uffiċjal tal-pulizija dettaljat sabiex jagħmel school shepherding u sabiex jinforza r-regolamenti tat-traffiku fil-lokalità indikata.

Ninforma lill-Onor.

Interpellant li uffiċjali tal-komunità (wardens) ma jaqgħux taħt id-dekasteru tal-Ministeru għall-Intern u Sigurtà Nazzjonali.

IL-MELLIEĦA – PREŻENZA TA' UFFIĊJALI TAL-KOMUNITÀ FI TRIQ QASAM BARRANI U TRIQ IL-MITĦNA L-KBIRA FIL-ĦINIJIET TAL-ISKOLA

L-ONOR.

ROBERT CUTAJAR staqsa lill-Ministru għall-Ġustizzja, Kultura u Gvern Lokali: Fid-dawl li wieħed jista' jantiċipa li jseħħ xi inċident waqt id-dħul u l-ħruġ tat-tfal mill-Iskola Primarja tal-Mellieħa, jista' l-Ministru jara li jkun hemm pulizija/uffiċjal tal-komunità (warden) biex ikun jista' jinforza regolamenti tat-traffiku fiż-żoni ta' Triq Qasam Barrani u Triq il-Mitħna l-Kbira, il-Mellieħa?

OWEN BONNICI: Ninsab informat li l-Aġenzija LESA toffri servizz regolari ta' moniteraġġ mill-Uffiċjali tal-Komunità mal-Iskejjel Primarji f'diversi lokalitajiet f'Malta u Għawdex u din l-iskola se tingħata l-istess servizz.

PROGRAMMI TA' ĠRAJJIET KURRENTI, DISKUSSJONIJIET, INKLUŻ PROGRAMMI MTELLGĦA MILL-KAMRA TAL-AĦBARIJIET TA' TELEVISION MALTA – LISTA TA' PERSUNI

L-ONOR.

KAROL AQUILINA staqsa lill-Ministru għall-Ġustizzja, Kultura u Gvern Lokali: Jista' l-Ministru jwieġeb il-mistoqsija parlamentari 6361 u jpoġġi fuq il-Mejda tal-Kamra lista ta' persuni li ħadu sehem fi programmi ta' ġrajjiet kurrenti, diskussjonijiet, inkluż programmi mtellgħin mill-Kamra tal-Aħbarijiet ta' Television Malta matul il-perijodu mill-4 ta' Ġunju 2017 sad-data li tiġi mwieġba din il-mistoqsija parlamentari?

Jista' jgħid għal kull waħda mill-persuni f'liema kapaċità ġiet mistiedna jew lil min kienet qiegħda tirrappreżenta?

OWEN BONNICI: Tabella bl-informazzjoni mitluba tpoġġiet fuq il-Mejda tal-Kamra.

TRIBUNAL GĦAS-SERVIZZI FINANZJARJI – APPELLI PENDENTI

L-ONOR.

KAROL AQUILINA staqsa lill-Prim Ministru: Jista' l-Prim Ministru jwieġeb il-mistoqsijiet parlamentari 6183 u 6368 u jgħid kemm hemm appelli pendenti quddiem it-Tribunal għas-Servizzi Finanzjarji?

Jista' l-Prim Ministru jpoġġi fuq il-Mejda tal-Kamra lista tal-appelli pendenti quddiem it-Tribunal għas-Servizzi Finanzjarji u jgħid għal kull wieħed minnhom f'liema stadju wasal is-smigħ tal-appell?

JOSEPH MUSCAT: Ninsab informat li hemm 27 appell pendenti quddiem it-Tribunal għas-Servizzi Finanzjarji.

Minnhom ħamsa jinsabu differiti għas-sentenza, 16 jinsabu differiti għall-provi, tlieta sospiżi pendenti appell, tnejn fi stadju ta'eċċezzjonijiet preliminari u wieħed irid jiġi stradat.

Minbarra l-appelli elenkati hawn fuq, bħalissa quddiem it-Tribunal hemm ukoll pendenti applikazzjoni għall-approvazzjoni tat-Tribunal għal trasferiment ta' kummerċ fit-tul (transfer of long-term business)

Fuq parir legali u għall-protezzjoni tad-dritt tal-privatezza m'iniex qiegħed nippubblika l-ismijiet tal-każijiet in kwestjoni.

PUBBLIKAZZJONI TAL-LISTA TA' PERSUNI LI NGĦATAW IĊ-ĊITTADINANZA MALTIJA

L-ONOR.

KAROL AQUILINA staqsa lill-Prim Ministru: Jista' l-Prim Ministru jgħid meta se tiġi ppubblikata fil-Gazzetta tal-Gvern il-lista ta' persuni li ngħataw iċ-ċittadinanza Maltija b'reġistrazzjoni, b'naturalizzazzjoni, inkluż dawk il-persuni illi jkunu ngħataw iċ-ċittadinanza Maltija taħt il-Programm ta' Investitur Individwali tar-Repubblika ta' Malta, matul il-perjodu mill-1 ta' Jannar 2017 sal-31 ta' Diċembru 2017 u dan skont dak li jipprovdi s-sub-regolament 14(2) tar-Regolamenti dwar il-Programm tal-Investitur Individwali tar-Repubblika ta' Malta (Avviż Legali 47 tal-2014 - Leġislazzjoni Sussidjarja 188.03)?

JOSEPH MUSCAT: Nirreferi lill-Onor.

Interpellant għat-tweġiba tal-mistoqsija parlamentari 2569.

GUDJA - TOROQ LI JEĦTIEĠ LI JIĠU ASFALTATI

L-ONOR.

BYRON CAMILLERI staqsa lill-Ministru għat-Trasport, Infrastruttura u Proġetti Kapitali: Jista' l-Ministru jgħid liema toroq ġewwa l-lokalità tal-Gudja qatt ma ġew asfaltati u huma ppjanati li jsiru?

IAN BORG: Ninforma lill-Onor.

Interpellant li Transport Malta qed taħdem fuq lista ta' interventi f'diversi lokalitajiet, liema lista qed issir skont il-prijoritajiet li jirriżultaw.

FGURA - TOROQ LI JEĦTIEĠ LI JIĠU ASFALTATI

L-ONOR.

BYRON CAMILLERI staqsa lill-Ministru għat-Trasport, Infrastruttura u Proġetti Kapitali: Jista' l-Ministru jgħid liema toroq ġewwa l-lokalità tal-Fgura qatt ma ġew asfaltati u huma ppjanati li jsiru?

IAN BORG: Ninforma lill-Onor.

RAĦAL ĠDID - TOROQ LI JRIDU JIĠU ASFALTATI

L-ONOR.

BYRON CAMILLERI staqsa lill-Ministru għat-Trasport, Infrastruttura u Proġetti Kapitali: Jista' l-Ministru jgħid liema toroq ġewwa l-lokalità ta' Raħal Ġdid qatt ma ġew asfaltati u huma ppjanati li jsiru?

IAN BORG: Ninforma lill-Onor.

ĦAL TARXIEN – TOROQ LI JEĦTIEĠ LI JIĠU ASFALTATI

L-ONOR.

BYRON CAMILLERI staqsa lill-Ministru għat-Trasport, Infrastruttura u Proġetti Kapitali: Jista' l-Ministru jgħid liema toroq ġewwa l-lokalità ta' Ħal Tarxien qatt ma ġew asfaltati u huma ppjanati li jsiru?

IAN BORG: Ninforma lill-Onor.

SANTA LUĊIJA – TOROQ LI JEĦTIEĠ LI JIĠU ASFALTATI

L-ONOR.

BYRON CAMILLERI staqsa lill-Ministru għat-Trasport, Infrastruttura u Proġetti Kapitali: Jista' l-Ministru jgħid liema toroq ġewwa l-lokalità ta' Santa Luċija qatt ma ġew asfaltati u huma ppjanati li jsiru?

IAN BORG: Ninforma lill-Onor.

ĦAŻNIET TA' FUEL PRIVATI – REGOLAMENTAZZJONI

L-ONOR.

GODFREY FARRUGIA staqsa lill-Ministru għall-Enerġija u Immaniġġar tal-Ilma: B'referenza għat-tankijiet privati tal-fuel li huma illegali ta' ħafna garaxxijiet li jordnaw fuel bulk biex ma jmorrux għand tal-pompi tal-petrol, jista' l-Ministru jgħid x'rimedju qed jittieħed dwar dan?

Kemm inqabdu jiksru l-proċedura mir-REWS (Regulator for Energy and Water Services)?

Dawn it-tankijiet, bosta minnhom fi nħawi residenzjali, għandhom l-istandards ta' protezzjoni meħtieġa?

Min jissupplixxi l-fuel huwa mġiegħel jiċċekkja jekk dawn is-sidien għandhomx permess?

JOE MIZZI (Ministru għall-Enerġija u Immaniġġjar tal-Ilma): Ninsab informat li l-istallazzjonijiet ta' ħażna ta' fuel għandhom bżonn awtorizzazzjoni mir-Regolatur għas-Servizzi tal-Enerġija u l-Ilma skont ir-Regolamenti dwar il-Petroleum għas-Suq tal-Karburanti bl-Imnut fuq l-Art.

Skont dawn l-istess regolamenti hemm żewġ tipi ta' awtorizzazzjonijiet li jistgħu jingħataw fejn hemm ħażniet ta' fuel għall-użu personali u mhux għall-bejgħ:

· operazzjoni ta' stazzjon kummerċjali minn fejn jimtela l-petroleum, fejn il-kelma "Kummerċjali" tfisser post li ma jkunx miftuħ għall-pubbliku iżda minn fejn jitqassam il-karburanti għat-tħaddim tal-vetturi;

· operazzjoni ta' faċilità sekondarja tal-ħżin tal-petroleum.

F'każ ta' stallazzjonijiet ġodda r-Regolatur jesiġi li l-istallazzjoni tilħaq l-istess standard mitlub minn stazzjonijiet li jbigħu l-fuel, jiġifieri skont id-Design, Construction, Modification and Maintenance of Petrol Filling Stations Guidelines, ippubblikati mill-Association for Petroleum and Explosives Administration (APEA).

Barra minn hekk, l-operaturi għandhom isegwu kodiċi ta' prattika attwali.

Biex tingħata awtorizzazzjoni, l-applikant ukoll jiġi mitlub li jkollu l-permessi kollha meħtieġa, speċjalment il-permessi tal-Awtorità tal-Ippjanar u dak tal-Awtorità għall-Ambjent u r-Riżorsi.

Ir-Regolatur jieħu l-passi ta' infurzar meħtieġa kull darba li jinqabad każ ta' ħażna ta' fuel li ma jkollhiex il-permessi meħtieġa.

Riċentement, tul dawn l-aħħar tliet snin, kien hemm għaxar investigazzjonijiet li jirrigwardaw stallazzjonijiet illegali ta' ħazna ta' fuel.

Il-fornituri tal-fuel huma obbligati li jiċċekkjaw li l-istallazzjoni fejn ikunu se jfornu jkollha l-permessi meħtieġa.

TANKIJIET TA' TAĦT L-ART TAL-FUEL STATIONS – KWALITÀ TAL-LINING

L-ONOR.

GODFREY FARRUGIA staqsa lill-Ministru għall-Enerġija u Immaniġġar tal-Ilma: Jista' l-Ministru jgħid x'inhuma l-ispeċifikazzjonijiet tal-lining tal-membrane tat-tankijiet ta' taħt l-art tal-fuel stations?

Jista' jgħid x'inhi r-raġuni li qed jiġi aċċettat lining ta' membrane normali meta l-petrol idewbu u mhux il-lining tal-fuel tanks proprja li hu epdethelene benelyne nomimer membrane or fiber glass enforced plastic?

Kif qed timmoniterja u tirregolarizza dwar hekk ir-REWS?

JOE MIZZI: Ninsab informat li waqt refurbishment ta' petroleum filling station u għall-istallazzjonijiet ġodda r-Regolatur jesiġi li l-pit fejn ikunu se jitpoġġew it-tankijiet tal-fuel kif ukoll l-oil/water separator (ta' volum aktar minn 7000 litru) iridu jiġu miksija bi fuel-resistant self-healing geotextile membrane b'permjabilità minima ta' 5x10-9 cm/s. Il-forecourt tal-istazzjon trid tinkesa ukoll b'din it-tip ta' membrane.

Dan it-tip ta' lining huwa mitlub skont id-Design, Construction, Modification and Maintenance of Petrol Filling Stations Guidelines, ippubblikat mill-Association for Petroleum and Explosives Administration (APEA) – it-tielet edizzjoni, Sezzjoni 8.5.5.3.

Dawn il-linji gwida huma meqjusa internazzjonalment bħala ta' livell għoli.

L-operaturi tal-pompa taħt il-gwida ta' inġinier kompetenti jrid jipprovdi ċertifikat li dan it-tip ta' lining ġie stallat skont l-ispeċifikazzjonijiet mitluba.

L-ONOR.

GODFREY FARRUGIA staqsa lill-Ministru għat-Trasport, Infrastruttura u Proġetti Kapitali: Jista' l-Ministru jwieġeb il-mistoqsija parlamentari 6179 u ċjoè: B'referenza għall-ħaddiema tax-xatt, b'mod partikolari l-port workers, jista' l-Ministru jgħid x'inhi r-raġuni li kien hemm bżonn li għal darb'oħra jerġa' jiddaħħal il-wirt tax-xogħol meta r-regoli tal-Unjoni Ewropea u l-good sense amministrattiv jistipulaw il-kontra?

X'inhi r-raġuni li l-ebda ċittadin Malti u Għawdxi ma jista' jikseb il-liċenzja ta' port worker sakemm ma jkollux lil xi ħadd mill-ġenituri (l-omm jew il-missier) li jkun diġà liċenzjat?

IAN BORG: Ninforma lill-Onor.

Interpellant li mhuwiex korrett skont il-liġi li jingħad li ebda ċittadin Malti u Għawdxi ma jista' jikseb il-liċenzja bħala port worker sakemm ma jkollux lil xi ħadd mill-ġenituri (l-omm jew il-missier) li jkun diġà liċenzjat.

L-ONOR.

GODFREY FARRUGIA staqsa lill-Ministru għall-Affarijiet Barranin u Promozzjoni tal-Kummerċ: Jista' l-Ministru jgħid x'għajnuna jagħti l-Ministeru tiegħu lill-akbar għaqda tal-Maltin fir-Renju Unit, il-Maltese Culture Movement biex torganizza l-avveniment tal-Malta Day f'Settembru b'suċċess, kif ilha tagħmel sa mill-2001?

X'inhuma l-pjanijiet għal din is-sena u għas-sena 2019?

CARMELO ABELA: Ninsab informat li l-għaqda msemmija mhijiex l-unika organizzazzjoni li hija invoulta biex tiġi organizzata l-Malta Day fir-Renju Unit.

MINISTERU GĦALL-AFFARIJIET BARRANIN U L-PROMOZZJONI TAL-KUMMERĊ – LAQGĦAT FUQ TRAFFIKAR TAŻ-ŻEJT MIL-LIBJA GĦALL-ITALJA

L-ONOR.

GODFREY FARRUGIA staqsa lill-Ministru għall-Affarijiet Barranin u Promozzjoni tal-Kummerċ: B'referenza għall-mistoqsija parlamentari 3610, jista' l-Ministru jgħid jekk din il-laqgħa kenitx organizzata formalment?

Jista' jgħid min kienu l-persuni involuti fil-laqgħa?

CARMELO ABELA: Nirreferi lill-Onor.

Interpellant għall-mistoqsija 3610, speċjalment għall-ewwel sentenza.

MINISTERU GĦALL-AFFARIJIET BARRANIN U L-PROMOZZJONI TAL-KUMMERĊ – KONTRIBUZZJONI LID- DIPLO FOUNDATION

L-ONOR.

GODFREY FARRUGIA staqsa lill-Ministru għall-Affarijiet Barranin u Promozzjoni tal-Kummerċ: B'referenza għat-tweġiba għall-mistoqsija parlamentari 3600 jista' l-Ministru jgħid għal-liema użu kienet il-kontribuzzjoni ta' €280,000 lid-Diplo Foundation?

Jista' jgħid kif intnefqu?

CARMELO ABELA: Ninforma lill-Onor.

Interpellant li l-kontribuzzjonijiet li għamel il-Ministeru lid-Diplo Foundation matul is-snin imsemmija (2014-2017) ntużaw f'numru ta' scholarships, fellowships, żvilupp ta' proġetti u ICT infrastuttura, amministrazzjoni u immaniġġar tal-Fondazzjoni, parteċipazzjoni f'konferenzi, tisħiħ u tiġdid tal-course materials.

Ta' min jgħid li l-fondi li ntużaw fl-ischolarships u fellowhips kienu (full jew partial) immirati għal parteċipanti minn pajjiżi li qegħdin jiżviluppaw u wkoll għal pajjiżi stati żgħar.

L-ONOR.

FREDERICK AZZOPARDI staqsa lid-Deputat Prim Ministru u Ministru għas-Saħħa: Jista' l-Ministru jgħid fejn imur id-dħul minn bazaars li jkun hemm fir-reception area tal-Isptar Mater Dei, u għalxiex jintuża dan id-dħul?

Jista' jgħid kemm kien id-dħul globali fl-aħħar sentejn (separatament)?

CHRIS FEARNE: Ngħarraf lill-Onor.

Interpellant li ninsab informat li minn Ottubru 2016 sal-jum li fih qiegħda titwieġeb il-mistoqsija parlamentari tiegħu d-dħul totali ġenerat għall-Isptar Mater Dei minn attivitajiet li jinvolvu bejgħ ta' oġġetti artiġjanali Maltin kien jammonta għal €5,786.

Dawn il-flus jiġu depożitati fil-kont tal-isptar u jintużaw primarjament biex jiżdiedu attivitajiet ta' taħriġ għal ħaddiema tal-isptar.

SERVIZZ PUBBLIKU - EŻAMIJIET GĦALL-POST TA' UFFIĊJALI EŻEKUTTIVI, PRINCIPALS U SENIOR PRINCIPALS

L-ONOR.

FREDERICK AZZOPARDI staqsa lill-Ministru għall-Edukazzjoni u Xogħol: Jista' l-Ministru jgħid kemm persuni għaddew mill-aħħar eżami li sar għall-postijiet ta' Uffiċjali Eżekuttivi, Principals u Senior Principals mas-Servizz Pubbliku (separatament)?

Jista' jgħid kemm hu n-numru ta' dawk li ġew impjegati f'kull post u meta kienet l-aħħar data li ġew impjegati f'kull post?

EVARIST BARTOLO: Ninforma lill-Onor.

Interpellant li l-informazzjoni mitluba għadha qed tinġabar.

GOZO MUSEUM – FONDI MILL-UNJONI EWROPEA

L-ONOR.

FREDERICK AZZOPARDI staqsa lill-Ministru għal Għawdex: B'referenza għall-mistoqsija parlamentari 4604, li kienet dwar Fondi tal-Unjoni Ewropea għall-Gozo Museum u fejn fit-tweġiba għaliha ntqal li kienu ġew allokati €5 miljun mill-Fond Ewropew għal dan il-proġett, tista' l-Ministru tgħid għal-liema perjodu ġew allokati dawn il-fondi?

JUSTYNE CARUANA (Ministru għal Għawdex): Ninforma lill-Onor.

Interpellant li l-fondi tal-Unjoni Ewropea għall-Gozo Museum ġew allokati mill-Programm Operattiv I 2014-2020 għall-perjodu mill-ewwel kwart tal-2015 sal-aħħar kwart tal-2020.

QALA GĦAWDEX – TRIQ L-IMĠARR - XOGĦOL

L-ONOR.

FREDERICK AZZOPARDI staqsa lill-Ministru għal Għawdex: B'referenza għall-mistoqsija parlamentari 4988, li fit-tweġiba għaliha ntqal li kienu qed isiru verifiki biex jiġi stabbilit jekk l-art hijiex proprjetà tal-Gvern jew tal-privat, tista' l-Ministru tgħid jekk din l-informazzjoni ngħatatx?

Interpellant jirreferi l-mistoqsija parlamentari lill-Ministru kkonċernat.

INVESTIMENT BARRANI F'MALTA U GĦAWDEX

L-ONOR.

FREDERICK AZZOPARDI staqsa lill-Ministru għall-Finanzi: Jista' l-Ministru jgħid kemm kien l-ammont ta' investiment barrani f'Malta u f'Għawdex (separatament) matul is-snin 2016 u 2017 (separatament)?

EDWARD SCICLUNA (Ministru għall-Finanzi): Ngħarraf lill-Onor.

Interpellant li ċ-ċifri ppubblikati mill-Uffiċċju Nazzjonali tal-Istatistika juru li l-pożizzjoni tal-investiment dirett barrani rigward Malta u Għawdex għall-ewwel sitt xhur tal-2017 kienet ta' €165.5 biljun imqabbla ma' pożizzjoni ta' €156.7 biljun għall-ewwel sitt xhur tal-2016.

Il-pożizzjoni tal-investiment dirett barrani rigward Malta u Għawdex fl-aħħar tal-2016 kienet ta' €161.4 biljun.

L-istatistika komparabbli għall-aħħar tal-2017 se tkun ippubblikata fl-aħħar kwart tal-2018.

Figuri li juru l-investiment dirett barrani għal Malta u Għawdex separatament mhumiex disponibbli.

ĦLAS GĦAL SIEGĦA XOGĦOL F'MALTA

L-ONOR.

FREDERICK AZZOPARDI staqsa lill-Ministru għall-Finanzi: Jista' l-Ministru jwieġeb il-mistoqsija parlamentari 5431 u ċjoè: Jista' l-Ministru jwieġeb il-mistoqsija parlamentari 5290 li oriġinarjament saret lill-Ministeru għall-Edukazzjoni u Xogħol u l-mistoqsija parlamentari 5328 li saret lill-Ministeru għall-Famija, Drittijiet tat-Tfal u Solidarjetà Soċjali u ċjoè: B'referenza għal dak li ġie kkwotat fil-midja lokali fejn intqal li skont il-Eurostat, il-ħlas medju għal siegħa xogħol f'Malta huwa kważi €14, jista' l-Ministru jgħid kemm hu n-numru ta' ħaddiema (separatament) li jitħallsu minn €4 sa €6, minn €6 sa €8, minn €8 sa €10, minn €10 sa €12 u minn €12 sa €14 fis-siegħa?

EDWARD SCICLUNA: Ninforma lill-Onor.

Interpellant li s-sors tal-informazzazzjoni dwar il-ħlas medju għal siegħa xogħol f'Malta huwa l-labour cost index.

Dan l-eżerċizzju jipprovdi rati ta' ħlas fis-siegħa għal setturi sħaħ.

Għaldaqstant il-Ministeru mhuwiex f'pożizzjoni li jipprovdi n-numru ta' ħaddiema relatat ma' firxa ta' ħlasijiet medji għal kull siegħa xogħol f'Malta, bħal pereżempju minn €4 sa €6, minn €6 sa €8, eċċ., kif mitlub fil-mistoqsija.

MINISTERU GĦALL-AFFARIJIET EWROPEJ U L-UGWALJANZA – INFORMAZZJONI MAĦRUĠA BIL-MALTI

L-ONOR.

IVAN BARTOLO staqsa lill-Ministru għall-Affarijiet Ewropej u Ugwaljanza: Tista' l-Ministru ġentilment tieħu l-passi neċessarji sabiex l-informazzjonijiet kollha li l-Ministeru tagħha joħorġu bħal Society's Concern u Who is Who? jiġu tradotti bil-Malti għall-benefiċċju taċ-ċittadini Maltin li ma jafux jaqraw bl-Ingliż?

HELENA DALLI (Ministru għall-Affarijiet Ewropej u l-Ugwaljanza): Jien informata li d-dokument Society's Concern qiegħed preżentement fil-proċess li jiġi tradott għall-Malti filwaqt li d-dokument Who is Who? se jiġi tradott għall-Malti fix-xhur li ġejjin.

AĠENZIJA APPOĠĠ – WAITING LIST TAS-SERVIZZI OFFRUTI

L-ONOR.

IVAN BARTOLO staqsa lill-Ministru għall-Familja, Drittijiet tat-Tfal u Solidarjetà Soċjali: B'referenza għar-risposta tal-mistoqsija parlamentari 28847 tat-12-il leġiżlatura, jista' l-Ministru ġentilment jgħid x'servizzi qed toffri l-Aġenzija Appoġġ f'din il-leġiżlatura u x'inhuma l-waiting lists ta' kull servizz?

MICHAEL FALZON (Ministru għall-Familja, Drittijiet tat-Tfal u Solidarjetà Soċjali): Ninforma lill-Onor.

Interpellant illi l-informazzjoni mitluba minnu hija kif ġej:

Servizzi offruti mill-Aġenzija Appoġġ - Waiting List sa Marzu 2018:

KUNSILLI LOKALI - GĦARFIEN DWAR IS-SAĦĦA MENTALI - PROGRAMMI

L-ONOR.

IVAN BARTOLO staqsa lill-Ministru għall-Ġustizzja, Kultura u Gvern Lokali: Jista' l-Ministru jwieġeb il-mistoqsijiet parlamentari 5933 u 6065 u ċjoè: B'referenza għar-risposta tal-mistoqsija parlamentari 5839, jista' l-Ministru jindika dawk il-kunsilli lokali f'Malta u Għawdex li kellhom taħditiet regolari f'din il-leġiżlatura dwar suġġetti relatati ma' għarfien/stigma dwar is-saħħa mentali u meta saru dawn it-taħditiet u minn min saru?

OWEN BONNICI: Nirreferi lill-Onor.

Interpellant għat-tweġiba li tajt f'mistoqsija parlamentari 6480.

AĠENZIJA SAPPORT: ATTIVITAJIET ORGANIZZATI

L-ONOR.

IVAN BARTOLO staqsa lill-Ministru għall-Familja, Drittijiet tat-Tfal u Solidarjetà Soċjali: Jista' l-Ministru jgħid x'attivitajiet ġew organizzati mill-Aġenzija Sapport għall-klijenti tagħhom matul is-sena l-oħra u din is-sena sad-data li fiha tkun imwieġba din il-mistoqsija?

MICHAEL FALZON: Ġentilment ninforma lill-Onor.

Interpellant li l-informazzjoni mitluba għadha qed tinġabar.

AĠENZIJA APPOĠĠ: PROGRAMMI TA' KAŻIJIET TAL-FAMILJI

L-ONOR.

IVAN BARTOLO staqsa lill-Ministru għall-Familja, Drittijiet tat-Tfal u Solidarjetà Soċjali: Jista' l-Ministru ġentilment jgħid jekk il-każijiet kollha tal-familji li qed jirċievu xi servizz mill-Aġenzija Appoġġ għandhomx programm individwali?

Jekk iva, meta jiġi rivedut dan il-programm permezz ta' case conference?

Il-ġenituri jew carers li huma responsabbli għall-familji konċernati qegħdin jingħataw kopja tar-rapporti individwali?

MICHAEL FALZON: Ninforma lill-Onor.

Interpellant li l-każijiet kollha tal-Aġenzija Appoġġ qegħdin fuq programm u pjan individwali li jiġi deċiż flimkien mal-individwi kkonċernati u mal-professjonisti kollha li jkunu qed jaħdmu fuq il-każ.

Dan il-programm jiġi rivedut ta' spiss, skont in-natura tal-każ u l-urġenza tas-sitwazzjoni.

Meta l-każ ikun urġenti u ta' natura delikata, il-każ ikun segwit permezz ta' case conferences jew case reviews f'perjodu ta' mhux aktar minn tliet xhur.

Meta l-każ ikun aktar stabbli l-professjonisti u l-individwi involuti jistgħu jaqblu li jsegwu l-każ wara sitt xhur.

Fil-case review jew case conference il-professjonisti jaqblu fuq pjan u jaslu għal rakkomandazzjonijiet flimkien mal-familja, liema pjan u żviluppi jiġu analizzati fil-case review jew il-case conference ta' wara.

Meta l-ġenituri u l-carers jistaqsu għal rapport li jikkonċerna lilhom, l-Aġenzija Appoġġ tisma' t-talba tal-individwi u timxi skont il-liġi tad-data protection.

DAR TAL-ANZJANI F'ĦAL QORMI

L-ONOR.

ROSIANNE CUTAJAR staqsiet lill-Ministru għall-Familja, Drittijiet tat-Tfal u Solidarjetà Soċjali: Peress li l-popolazzjoni Qormija qed issir aktar anzjana, jista' l-Ministru jgħid jekk hemmx ippjanat li jsiru djar tal-anzjani f'din l-istess lokalità u jekk le, jikkonsidra l-Ministru li jesplora din il-possibilità?

Interpellant li għalissa m'hemm l-ebda pjan li jkun hemm xi dar għall-anzjani fil-lokalità ta' Ħal Qormi.